polyglot-tagger/wikipedia-language-snippets-filtered huggingface dataset:
ಕ್ರಿ.ಪೂ. 64 ರಲ್ಲಿ ಅಗ್ರಿಪ್ಪ ನಿಂದ ಬೈರುತ್ ಗೆಲ್ಲಲ್ಪಟ್ಟಿತು ಹಾಗೂ ಚಕ್ರವರ್ತಿಯ ಮಗಳು ಜುಲಿಯಾಳ ಗೌರವಾರ್ಥವಾಗಿ ನಗರವು ಪುನರ್ನಾಮಕರಣಗೊಂಡಿತು; ಅದರ ಸಂಪೂರ್ಣ ಹೆಸರು ಕಲೋನಿಯಾ ಜೂಲಿಯಾ ಅಗುಸ್ಟಾ ಫೆಲಿಕ್ಸ್ ಬೆರೈಟುಸ್ ಎಂದಾಯಿತು. ನಗರದಲ್ಲಿ ಹಿರಿಯರ ಎರಡು ರೋಮನ್ ದೊಡ್ಡ ವಸಾಹತುಗಳು ಸ್ಥಾಪಿಸಲ್ಪಟ್ಟವು: ಐದನೆಯ ಮೆಸಿಡೊನಿಯ ಮತ್ತು ಮೂರನೆಯ ಗಾಲ್ಲಿಕ್. ನಗರವು ಬೇಗನೆ ರೋಮನೀಕರಣಗೊಂಡಿತು. ದೊಡ್ಡ ಸಾರ್ವಜನಿಕ ಕಟ್ಟಡಗಳು ಹಾಗೂ ಸ್ಮಾರಕಗಳು ನಿರ್ಮಿಸಲ್ಪಟ್ಟವು ಮತ್ತು ಬೆರೈಟುಸ್ ಚಕ್ರಾಧಿಪತ್ಯದ ಭಾಗವಾಗಿ ಸಂಪೂರ್ಣ ಸ್ಥಾನಮಾನವನ್ನು ಹೊಂದಿತು.
2002 ರಲ್ಲಿ ಬೈರುತ್ ಫ್ರಾಂಕೊಫೋನಿ ಮತ್ತು ಅರಬ್ ಒಕ್ಕೂಟದ ಶೃಂಗ ಸಭೆಯನ್ನು ಆಯೋಜಿಸಿತು. 2007 ರಲ್ಲಿ, ಪ್ರತಿ ವರ್ಷವೂ ಪ್ರಸಿದ್ಧ ಫ್ರಾಂಕೊಫೋನ್ ಪತ್ರಕರ್ತರನ್ನು ಗೌರವಿಸುವಂತಹ, ಲೆ ಪ್ರಿಕ್ಸ್ ಆಲ್ಬರ್ಟ್ ಲೋಂಡ್ರೆಸ್ ಗಾಗಿ, ಒಂದು ಸಮಾರಂಭವನ್ನು ನಡೆಸಿಕೊಟ್ಟಿತು. 2009 ರಲ್ಲಿ ಈ ನಗರವು ಜ್ಯುಯೆಕ್ಸ್ ಡೆ ಲ ಫ್ರಾಂಕೊಫೋನಿ ಯನ್ನು ಸಹ ಆಯೋಜಿಸಿತು. ಅದರ ಸಾಂಸ್ಕೃತಿಕ ಸಂಪತ್ತಿಗೆ ಒಂದು ಗೌರವಾರ್ಪಣೆಯಂತೆ, ಬೈರುತ್ 2009 ರ ವಿಶ್ವ ಸಂಸ್ಥೆಯ ಜಾಗತಿಕ ಪುಸ್ತಕದ ರಾಜಧಾನಿಯಾಗಿದೆ.
635 ರಲ್ಲಿ ಬೈರುತ್ ಅರಬ್ಬರ ಕೈ ಸೇರಿತು. ಪೌರಾತ್ಯ ಮೆಡಿಟರೇನಿಯನ್ ವ್ಯಾಪಾರದ ಕೇಂದ್ರವಾಗಿ, ಬೈರುತ್ ಮಧ್ಯಯುಗದ ಕಾಲದಲ್ಲಿ ಅಕ್ಕ ದಿಂದ ಹಿಂದೂಡಲ್ಪಟ್ಟಿತು. 1110 ರಿಂದ 1291 ರ ವರೆಗೆ ಅದು ಕಿಂಗ್ಡಮ್ ಆಫ್ ಜೆರೋಸಲೆಮ್ ಗಳ ಕ್ರುಸೇಡರ್ ಗಳ ವಶದಲ್ಲಿತ್ತು. ಬೈರುತ್ ನ ಹಳೆಯ ಪ್ರಭು, ಜಾನ್ ಆಫ್ ಇಬೆಲಿನ್ ಸಲಾದಿನ್ ಜೊತೆಯ ಯುದ್ಧಗಳ ನಂತರ ನಗರವನ್ನು ಪುನರ್ರಚಿಸಿದನು, ಹಾಗೂ ಬೈರುತ್ ನಲ್ಲಿ ಇಬೆಲಿನ್ ಕುಟುಂಬದ ಅರಮನೆಯನ್ನು ಸಹ ಕಟ್ಟಿಸಿದನು.
ತನ್ನ ದಕ್ಷಿಣದ ಉಪನಗರದಲ್ಲಿರುವ ಹಾಗೂ ಈಚೆಗೆ ಪುನಃ ನಿರ್ಮಾಣ ಮಾಡಲ್ಪಟ್ಟ ರಫಿಕ್ ಹರಿರಿ ಇಂಟರ್ನಾಷನಲ್ ಏರ್ ಪೋರ್ಟ್ ನಗರದ ವಿಮಾನ ನಿಲ್ದಾಣವಾಗಿದೆ. ಭೂ ಪ್ರದೇಶದಿಂದ, ವಿಮಾನ ನಿಲ್ದಾಣವು ಸೇವಾ ಟ್ಯಾಕ್ಸಿ ಅಥವಾ ಟ್ಯಾಕ್ಸಿಕ್ಯಾಬ್ ನಿಂದಾಗಲೀ ಸೇವೆ ಒದಗಿಸಲ್ಪಡುತ್ತದೆ. ಸೇವಾ ಟ್ಯಾಕ್ಸಿಗಳು ಸಾಮಾನ್ಯ ಟ್ಯಾಕ್ಸಿಗಳಿಗಿಂತ ಅಗ್ಗದ ಬೆಲೆಯುಳ್ಳವು, ಆದರೂ ಭಿನ್ನಾಭಿಪ್ರಾಯವನ್ನು ಹೋಗಲಾಡಿಸಲು ಹೊರಡುವ ಮೊದಲೇ ಬೆಲೆ ನಿಗದಿಪಡಿಸುವ ಬಗ್ಗೆ ಒಂದು ಒಪ್ಪಂದದ ಅವಶ್ಯಕತೆಯಿದೆ.
ರಾಜಧಾನಿ ಬೈರುತ್ ಲೆಬನಾನ್ ನ ಸಂಸತ್ತು ಮತ್ತು ಸರ್ಕಾರದ ಪೀಠವಾಗಿದೆ ಹಾಗೂ ಅತ್ಯಂತ ಹೆಚ್ಚಾದ ಎಲ್ಲಾ ರೀತಿಯ ಮಂತ್ರಿ ಮಂಡಲಗಳನ್ನು ಒಳಗೊಂಡಂತೆ
ಸಾರ್ವಜನಿಕ ಆಡಳಿತ ಮಂಡಳಿಗಳು, ರಾಯಭಾರಿ ನಿಯೋಗಗಳು ಮತ್ತು ರಾಯಭಾರಿ ಕಚೇರಿಗಳನ್ನು ಹೊಂದಿದೆ.
ಬೈರುತ್ ಆರು ಮೊಹಫಜತ್ ಗಳಲ್ಲೊಂದಾಗಿದೆ, ಬೇರೆಯವುಗಳಲ್ಲಿ ಬೆಕ್ವಾ, ನಾರ್ಥ ಲೆಬನೋನ್, ಸೌಥ್ ಲೆಬನೋನ್, ಮೌಂಟ್ ಲೆಬನೋನ್ ಮತ್ತು ನಬಾಟಿಯೆ ಗಳಿವೆ.
ಲೆಬನಾನಿನಲ್ಲಿರುವ ಹನ್ನೆರಡರಲ್ಲಿ ಮೂರು ಅಧಿಕೃತ ಪ್ಯಾಲೆಸ್ಟೀನೀಯರ ನಿರಾಶ್ರಿತರ ಶಿಬಿರಗಳು ಬೈರುತ್ ನಲ್ಲಿ ನೆಲೆಗೊಂಡಿವೆ: ಬುರ್ಜ್ ಎಲ್-ಬರಾಜ್ನೆಹ್, ಶಟಿಲಾ ಮತ್ತು ಮಾರ್ ಎಲಿಯಾಸ್ ನಿರಾಶ್ರಿತರ ಶಿಬಿರಗಳು, ಎಲ್ಲವೂ ನಗರದ ದಕ್ಷಿಣ ಭಾಗದಲ್ಲಿಯೇ ನೆಲೆಗೊಂಡಿವೆ.
ಹದಿನೈದು ದಾಖಲಾಗದ ಅಥವಾ ಅಧಿಕೃತವಲ್ಲದ ನಿರಾಶ್ರಿತರ ಶಿಬಿರಗಳಲ್ಲಿ, ಶಟಿಲಾ ಗೆ ಪಕ್ಕದಲ್ಲಿರುವ, ಸಬ್ರ ಸಹ ಬೈರುತ್ ನಲ್ಲಿಯೇ ನೆಲೆಗೊಂಡಿದೆ.
ಲೆಬನಿಯನ್ನರ ಬ್ಯಕೆಲೌರಿಯೇಟ್ ಮೇಲೆ ಉನ್ನತ ಶಿಕ್ಷಣ ಪದ್ಧತಿಯು ಆಧರಿಸಿದೆ ಆದರೆ ಫ್ರೆಂಚ್ ಬ್ಯಕೆಲೌರಿಯೇಟ್ ಅನ್ನು ಒಂದು ತತ್ಸಮಾನ ಪದವಿಯೆಂದು ಒಪ್ಪಿಕೊಳ್ಳಲಾಗಿದೆ. ಯಾವುದೇ ಉನ್ನತ ಶಿಕ್ಷಣ ಸಂಸ್ಥೆಗೆ ದಾಖಲಾಗುವ ಮೊದಲು, ವ್ಯಕ್ತಿಯು ಆತನ ಆಥವಾ ಆಕೆಯ ಬ್ಯಕೆಲೌರಿಯೇಟ್ ಪರೀಕ್ಷೆಗಳನ್ನು ಯಶಸ್ವಿಯಾಗಿ ಪಡೆದಿರಲೇಬೇಕು. ಬ್ಯಕೆಲೌರಿಯೇಟ್ ತಂತ್ರವು ಯೋಗ್ಯತಾ ಪತ್ರಗಳಿಗೆ ಒಂದು ಪರ್ಯಾಯ ವ್ಯವಸ್ಥೆಯಾಗಿದೆ.
ಬೈರುತ್ ಅನ್ನು 'ಅರಬ್ ಪ್ರಪಂಚದ ಮೋಜಿನ ರಾಜಧಾನಿ'ಎಂದೂ ಸಹ ಕರೆಯಲಾಗುತ್ತದೆ. ಅದರ ಯಶಸ್ಸನ್ನು ರಾಜಕೀಯ ಹಿಂಸೆಯು ತಡೆಗಟ್ಟುವ ಮೊದಲು ಕ್ಲಬ್ ಗಳಿಗೆ ಹೋಗುವವರಲ್ಲಿ ಮೊನೋಟ್ ರಸ್ತೆಯು ಅಂತರಾಷ್ಟ್ರೀಯ ಪ್ರಖ್ಯಾತಿಯನ್ನು ಹೊಂದಿತ್ತು. ಆದರೂ ಗೆಮ್ಮೈಜ್ ಮತ್ತು ಮಾರ್ ಮೈಖೆಲ್ ನಂತಹ ಹೊಸ ಜಿಲ್ಲೆಗಳು ಬಾರ್ ಪೋಷಕರು ಮತ್ತು ಕ್ಲಬ್ ಗಳಿಗೆ ಹೋಗುವವರಿಗೆ ಹೊಸ ಉತ್ಸಾಹಿ ಸ್ಥಳಗಳಾಗಿ ಬೆಳಕಿಗೆ ಬಂದಿವೆ.
ಬೈರುತ್ ನ ಸಂಸ್ಕೃತಿಯು ಗ್ರೀಕರು, ರೋಮನ್ನರು ಹಾಗೂ ಅರಬ್ಬರನ್ನು ಒಳಗೊಂಡಂತೆ ಅನೇಕ ನಾಗರಿಕತೆಗಳು ಹಾಗೂ ಜನಗಳ ಜೊತೆ ಸಂಪರ್ಕದ ಪ್ರಭಾವದಡಿ ಉದ್ಭವಿಸಿದೆ. ಬೈರುತ್ ನಲ್ಲಿನ ಕಾನೂನು ಶಾಲೆಯು ರೋಮನೈಜ್ಡ್ ಬೆರೈಟುಸ್ ನ ಕೆಳಗಡೆ ವಿಶ್ವದಲ್ಲಿನ ಮೊದಲ ಕಾನೂನು ಶಾಲೆಯೆಂದು ನಂಬಲಾಗಿದೆ. ವಿಶ್ವಬಂಧುತ್ವದ ಈ ಇತಿಹಾಸವು ಲೆಬನನ್ನರಿಗೆ ಪ್ರತಿಷ್ಠೆಯ ಹೆಗ್ಗುರುತಾಗಿದೆ.
ಬೈರುತ್ ಅನ್ನು 12 ಮಾನ್ಯಮಾಡಲ್ಪಟ್ಟ ಮುನಿಸಿಪಾಲಿಟಿಗಳ ಕ್ವಾರ್ಟರ್ಸ್ ಗಳಾಗಿ ವಿಭಾಗಿಸಲ್ಪಟ್ಟಿವೆ:
ಬೆರೈಟುಸ್ ನ ಮೊದಲ ಶತಮಾನದ-ಮಧ್ಯದ ನಾಣ್ಯಗಳಲ್ಲಿ ಐಶ್ವರ್ಯ ದೇವತೆ ಟೈಚೆ ಯ ತಲೆಯ ಚಿತ್ರಣವಿದೆ; ಹಿಂಭಾಗದಲ್ಲಿ ನಗರದ ಚಿನ್ಹೆಯು ಕಾಣಿಸುತ್ತದೆ: ಒಂದು ಡಾಲ್ಫಿನ್ ಲಂಗರನ್ನು ಸುತ್ತಿಕೊಂಡಿದೆ. 15 ನೇ ಶತಮಾನದ ವೆನಿಸ್ ನಲ್ಲಿನ ಮೊದಲ ಮುದ್ರಣಕಾರ ಆಲ್ದುಸ್ ಮನುಟಿಸ್ ನಿಂದ ಈ ಸಂಕೇತವು ತೆಗೆದುಕೊಳ್ಳಲ್ಪಟ್ಟಿದೆ.
ವಾರ್ಷಿಕ ಬೈರುತ್ ಮ್ಯಾರಥಾನ್, ಹಿಪ್ ಬಾಲ್, ಬೈರುತ್ ನ ಹಿಪ್ಪೊಡ್ರೋಮ್ ನಲ್ಲಿ ವಾರಕ್ಕೊಮ್ಮೆ ನಡೆಯುವ ಕುದುರೆ ಓಟ, ಹಾಗೂ ಲೆಬನಾನ್ ನ ಗಾಲ್ಫ್ ಕ್ಲಬ್ ನಲ್ಲಿ ನಡೆಯುವ ಗಾಲ್ಫ್ ಮತ್ತು ಟೆನ್ನಿಸ್ ಕ್ರೀಡಾಸ್ಪರ್ಧೆಗಳು ಸೇರಿದಂತೆ ಬೈರುತ್ ನಲ್ಲಿ ಇತರೆ ಕ್ರೀಡೆಗಳಾಗಿವೆ.
ಅಂತರಾಷ್ಟ್ರೀಯ ವಿಮಾನ ನಿಲ್ದಾಣವೂ ಅಲ್ಲದೆ, ಬೈರುತ್ ನ ಬಂದರು ಮತ್ತೊಂದು ಪ್ರದೇಶದ ಪ್ರವೇಶ ಸ್ಥಾನ. ಅಂತಿಮ ನಿರ್ದಿಷ್ಟ ಸ್ಥಳವಾಗಿ, ಲೆಬನಾನ್ನನ್ನು ದೋಣಿಯ ಮೂಲಕ ಸೈಪ್ರಸ್ ಕಡೆಯಿಂದ ಸೇರಬಹುದು ಅಥವಾ ಡಮಾಸ್ಕಸ್ ನಿಂದ ರಸ್ತೆಯ ಮೂಲಕವಾಗಿ ತಲುಪಬಹುದು.
ಸಿಡೊನ್ ಮತ್ತು ಟ್ರಿಪೊಲಿ ಸೇರಿದಂತೆ, ಬೈರುತ್ 2000 ರದರ ಏಷಿಯನ್ ಕಪ್ ಅನ್ನು ನಡೆಸಿಕೊಟ್ಟಿತು. ಕ್ಯಾಮಿಲ್ಲೆ ಚಮೌಂನ್ ಸ್ಪೋರ್ಟ್ಸ್ ಸಿಟಿ ಸ್ಟೇಡಿಯಂ ಮತ್ತು ಬೈರುತ್ ಪುರಸಭಾ ಸ್ಟೇಡಿಯಂ ಎಂಬ ಎರೆಡು ಕ್ರೀಡಾಂಗಣಗಳು ನಗರದಲ್ಲಿವೆ.
ಮಿಡ್ಲ್ ಈಸ್ಟ್ ಏರ್ ಲೈನ್ಸ್ ಬೈರುತ್ ನಲ್ಲಿ ತಮ್ಮ ಮುಖ್ಯ ಕಚೇರಿ ಹೊಂದಿದೆ. ದಿ ಬಾಂಕ್ವೆ ಡು ಲಿಬಾನ್ ನ ಕೇಂದ್ರಕಾರ್ಯಸ್ಥಾನ ಬೈರುತ್ ನಲ್ಲಿದೆ.
ರಂಗಕರ್ಮಿಗಳಿಗೆ ಮತ್ತು ನಾಟಕ ನಿರ್ಮಾಪಕರಿಗೆ ಸೂಕ್ತ ಬೆಂಬಲ ನೀಡುವ ಹಲವು ಸಂಘಟನೆ-ಸಂಸ್ಥೆಗಳು ನಗರದಲ್ಲಿವೆ. ಉದಾಹರಣೆಗೆ, ಇಕ್ವಿಟಿ ಎಂಬ ನಟರ ಸಂಘದ ಪ್ರಧಾನ ಶಾಖೆಯು ನಗರದಲ್ಲಿದೆ. ರೆಸಿಡೆನ್ಸ್‌ ಎಂಬ ಸಂಸ್ಥೆಯು ಬ್ರಿಸ್ಟಲ್‌ ನಗರ ಮೂಲದ ಹಲವು ನಾಟಕ-ತಂಡಗಳು ಹಾಗೂ ಪ್ರದರ್ಶನಾ ತಂಡಗಳಿಗಾಗಿ ಕಾರ್ಯಾಲಯ, ಸಾಮಾಜಿಕ ಮತ್ತು ಅಭ್ಯಾಸ ಮಾಡಲು ವ್ಯವಸ್ಥೆಗಳನ್ನು ಕಲ್ಪಿಸಿದೆ.
1760ರ ಸುಮಾರಿಗೆ ಲಿವರ್ಪೂಲ್‌ ನಗರದಿಂದ ಪೈಪೋಟಿ, 1793ರಲ್ಲಿ ಫ್ರಾನ್ಸ್‌ ಜೊತೆಗಿನ ಯುದ್ಧದಿಂದ ಅಸ್ತವ್ಯಸ್ತಗೊಂಡ ಕಡಲ ವಾಣಿಜ್ಯ ಹಾಗೂ 1807ರಲ್ಲಿ ರದ್ದಾದ ಗುಲಾಮ ಪ್ಯಾಪಾರದಿಂದಾಗಿ, ಉತ್ತರ ಇಂಗ್ಲೆಂಡ್‌ ಮತ್ತು ವೆಸ್ಟ್‌ ಮಿಡ್ಲೆಂಡ್ಸ್‌‌ನಲ್ಲಿನ ನೂತನ ತಯಾರಿಕಾ ಉದ್ದಿಮೆಗಳೊಂದಿಗೆ ಸರಿಸಮನಾಗಿ ಹೆಜ್ಜೆಹಾಕಲು ನಗರವು ವಿಫಲವಾಯಿತು. ಬಹಳಷ್ಟು ಉಬ್ಬರವಿಳಿತದ ಏವನ್‌ ಗಾರ್ಜ್‌ನುದ್ದಕ್ಕೂ ಇರುವ ಹಾದಿಯು ಮಧ್ಯಯುಗದಲ್ಲಿ ಬಂದರನ್ನು ಬಹಳ ಸುರಕ್ಷಿತವಾಗಿಸಿತು. ಆದರೆ ವಿಲಿಯಮ್‌ ಜೆಸೊಪ್‌ ವಿನ್ಯಾಸ ಮಾಡಿ, 1804-09ರಲ್ಲಿ ನಿರ್ಮಿಸಿದ ಫ್ಲೋಟಿಂಗ್‌ ಹಾರ್ಬರ್‌ ವಿಫಲವಾಗಿದ್ದರಿಂದ ಹೊರೆಯಾಗಿ ಪರಿಣಮಿಸಿತು. ಈ ಯೋಜನೆಯ ಹೆಚ್ಚಿನ ವೆಚ್ಚದಿಂದಾಗಿ ಮಿತಿಮೀರಿದ ಬಂದರು ಬಾಕಿಗಳಿಗೆ ದಾರಿ ಕಲ್ಪಿಸಿತು. ಅದೇನೇ ಇರಲಿ, 1801ರಲ್ಲಿ ಬ್ರಿಸ್ಟಲ್‌ನ ಜನಸಂಖ್ಯೆಯು 66,000 ಇದ್ದದ್ದು, 19ನೆಯ ಶತಮಾನದಲ್ಲಿ ಐದು ಪಟ್ಟು ಹೆಚ್ಚಾಯಿತು. ಹೊಸ ಉದ್ದಿಮೆಗಳು ಮತ್ತು ಬೆಳೆಯುತ್ತಿರುವ ಹೊಸ ವಾಣಿಜ್ಯಕ್ಷೇತ್ರಗಳು ಇದಕ್ಕೆ ಪೂರಕವಾದವು.
ಇದು ನಿರ್ದಿಷ್ಟವಾಗಿ, ಪ್ರಖ್ಯಾತ ವಿಕ್ಟೋರಿಯನ್‌ ಇಂಜಿನಿಯರ್‌ ಇಸಾಂಬಾರ್ಡ್‌ ಕಿಂಗ್ಡಮ್‌ ಬ್ರೂನೆಲ್‌ರೊಂದಿಗೆ ಸಂಬಂಧಿಸಿದೆ. ಇವರು ಬ್ರಿಸ್ಟಲ್‌ ಮತ್ತು ಲಂಡನ್‌ ಪ್ಯಾಡಿಂಗ್ಟನ್‌ ನಡುವಣ ಗ್ರೇಟ್‌ ವೆಸ್ಟರ್ನ್‌ ರೇಲ್ವೆ, ಎಸ್‌ಎಸ್‌ ಗ್ರೇಟ್‌ ಬ್ರಿಟನ್‌ ಮತ್ತು ಎಸ್‌ಎಸ್‌ ಗ್ರೇಟ್‌ ವೆಸ್ಟರ್ನ್‌ ಎಂಬ ಬ್ರಿಸ್ಟಲ್-ನಿರ್ಮಿತ ಸಾಗರಗಮ್ಯ ಎರಡು ಹಬೆ-ಚಾಲಿತ ಹಡಗುಗಳು ಹಾಗೂ ಕ್ಲಿಫ್ಟನ್‌ ತೂಗುಸೇತುವೆ ವಿನ್ಯಾಸ ಮಾಡಿದ್ದರು. 1739ರಲ್ಲಿ ಜಾನ್‌ ವೆಸ್ಲೆ ಬ್ರಿಸ್ಟಲ್‌ನಲ್ಲಿ ನ್ಯೂ ರೂಮ್‌ ಎಂಬ ಮೊಟ್ಟಮೊದಲ ಮೆಥಡಿಸ್ಟ್‌ ಖಾಸಗಿ ಇಗರ್ಜಿ ಸಂಸ್ಥಾಪಿಸಿದರು. 1793 ಮತ್ತು 1831ರಲ್ಲಿ ಗಲಭೆಗಳು ಸಂಭವಿಸಿದವು. ಮೊದಲಿನ ಪ್ರತಿಭಟನೆಯು ಬ್ರಿಸ್ಟಲ್‌ ತೂಗುಸೇತುವೆ ಬಳಸಲು ನೀಡಬೇಕಾದ ಸುಂಕ ಜಾರಿಗೊಳಿಸುವ ಕಾಯಿದೆಯ ನವೀಕರಣದ ವಿರುದ್ಧ ಆರಂಭವಾಯಿತು. ಸುಧಾರಣಾ ಮಸೂದೆಯ ತಿರಸ್ಕಾರದ ವಿರುದ್ಧ ಎರಡನೆಯದು ಗಲಭೆಗಳಾದವು.
1970ರ ದಶಕದ ಅಪರಾರ್ಧದಿಂದಲೂ, 'ಪಂಕ್‌', 'ಫಂಕ್‌' 'ಡಬ್' ಶೈಲಿಯ ಹಾಗೂ ರಾಜಕೀಯ ಪ್ರಜ್ಞೆಯನ್ನು ಬೆರೆಸಿರುವ ವಾದ್ಯವೃಂದಗಳಿಗೆ ನಗರವು ನೆಲೆಯಾಗಿದೆ. ಇವುಗಳಲ್ಲಿ ಗ್ಲ್ಯಾಕ್ಸೊ ಬೇಬೀಸ್‌, ದಿ ಪಾಪ್‌ ಗ್ರೂಪ್‌ ಮತ್ತು ಟ್ರಿಪ್‌ ಹಾಪ್‌, ಅಥವಾ, ಟ್ರಿಕಿ, ಪೋರ್ಟಿಸ್‌ಹೆಡ್‌ ಮತ್ತು ಮಾಸೀವ್‌ ಅಟ್ಯಾಕ್‌ನಂತಹ 'ಬ್ರಿಸ್ಟಲ್‌ ಸೌಂಡ್‌' ಕಲಾವಿದರು ಗಮನಾರ್ಹ. ಬ್ರಿಸ್ಟಲ್‌ನ ತಂಡಗಳ‌ ಪಟ್ಟಿಯು ವಿಸ್ತಾರವಾಗಿದೆ.‌ ಬಹಳಷ್ಟು ಪ್ರಸಿದ್ಧಿ ಪಡೆದ ಡ್ರಮ್‌ & ಬಾಸ್‌ ವಾದಕರು ಬ್ರಿಸ್ಟಲ್‌ ಮೂಲದವರಾಗಿದ್ದಾರೆ. ಉದಾಹರಣೆಗೆ, ಮರ್ಕ್ಯೂರಿ ಪ್ರೈಜ್‌ ವಿಜೇತ ರೊನಿ ಸೈಜ್‌/ರಿಪ್ರೆಜೆಂಟ್‌, ಹಾಗೂ, ಹರಿಕಾರ ಎನಿಸಿಕೊಂಡ ಡಿಜೆ ಕ್ರಸ್ಟ್‌ ಮತ್ತು ಮೋರ್‌ ರಾಕರ್ಸ್‌ ಜನಪ್ರಿತೆ ಗಳಿಸಿದ್ದಾರೆ. ಈ ಸಂಗೀತವು, 1990ರ ದಶಕದಲ್ಲಿ ಅಂತರರಾಷ್ಟ್ರೀಯ ಮಾಧ್ಯಮ ಗಮನ ಸೆಳೆದ, ಇನ್ನಷ್ಟು ವಿಸ್ತಾರವಾದ ಬ್ರಿಸ್ಟಲ್‌ ಪಟ್ಟಣ ಸಂಸ್ಕೃತಿಯ ಸನ್ನಿವೇಶದ ಭಾಗವಾಗಿದೆ.
ಬ್ರಿಸ್ಟಲ್‌ನಲ್ಲಿ ಹಲವು ಸಂಗೀತಗೋಷ್ಠಿ ಪ್ರದರ್ಶನಾ ಮಂದಿರಗಳಿವೆ. ಇವುಗಳಲ್ಲಿ, 2,000 ಆಸನಗಳುಳ್ಳ ಕಾಲ್‌ಸ್ಟನ್‌ ಹಾಲ್‌ ಅತಿ ದೊಡ್ಡದು. ಎಡ್ವರ್ಡ್‌ ಕಾಲ್‌ಸ್ಟನ್‌ ಅವರ ಸ್ಮರಣಾರ್ಥವಾಗಿ ಈ ಗೋಷ್ಠಿಮಂದಿರವನ್ನು ನಿರ್ಮಿಸಲಾಗಿದೆ. ಇನ್ನುಳಿದವುಗಳಲ್ಲಿ ಬ್ರಿಸ್ಟಲ್‌ ಅಕ್ಯಾಡೆಮಿ, ಫಿಡ್ಲರ್ಸ್‌, ವಿಕ್ಟೊರಿಯಾ ರೂಮ್ಸ್‌, ಟ್ರಿನಿಟಿ ಸೆಂಟರ್‌, ಸೇಂಟ್‌ ಜಾರ್ಜ್ಸ್‌ ಬ್ರಿಸ್ಟಲ್‌‌, ಇವಿಷ್ಟೇ ಅಲ್ಲದೆ, ಜ್ಯಾಝ್‌ ಶೈಲಿ-ಪ್ರಧಾನದ ದಿ ಓಲ್ಡ್‌ ಡ್ಯೂಕ್ನಿಂದ ರಾಕ್‌ ಶೈಲಿಯ ಫ್ಲೀಸ್‌ ಅಂಡ್‌ ಫರ್ಕಿನ್‌‌ವರೆಗೆ ಹಾಗೂ ಲೂಯಿಸಿಯಾನಾದಲ್ಲಿ ಇಂಡೀ ವಾದ್ಯವೃಂದಗಳೊಂದಿಗೆ ವಿವಿಧ ಸಾರ್ವಜನಿಕ ಗೃಹಗಳನ್ನು ಹೊಂದಿದೆ. ಬ್ರಿಸ್ಟಲ್‌ ಯುನೈಟೆಡ್‌ ಕಿಂಗ್ಡಮ್‌ನಲ್ಲಿನ ಅತಿ ಸಂಗೀತಮಯ ನಗರ ಎಂದು ಫಾರ್ ಮ್ಯೂಸಿಕ್‌ 2010ರಲ್ಲಿ ಘೋಷಿಸಿತು. ನಗರದ ಜನಸಂಖ್ಯೆಗೆ ಅನುಗುಣವಾಗಿ ಅಲ್ಲಿ ಜನಿಸಿದ ಸಂಗೀತ ಕ್ಷೇತ್ರದ ಸದಸ್ಯರ ಸಂಖ್ಯೆಯ ಆಧಾರದ ಮೇಲೆ ಈ ಘೋಷಣೆ ಮಾಡಿದೆ.
1960ರ ದಶಕದಲ್ಲಿ ಮಹತ್ವದ ಅಂಗ್ಲೊ-ಫ್ರೆಂಚ್‌ ಸಹಯೋಗದ ಶಬ್ದಾತೀತ ಕಾನ್ಕಾರ್ಡ್‌ ವಿಮಾನ ತಯಾರಿಕೆಯಲ್ಲಿ ಫಿಲ್ಟನ್‌ ಪ್ರಮುಖ ಪಾತ್ರ ವಹಿಸಿತು. ಬ್ರಿಸ್ಟಲ್‌ ಏರೊಪ್ಲೇನ್‌ ಕಂಪೆನಿಯು ಬ್ರಿಟಿಷ್ ಪಾಲುದಾರ ಬ್ರಿಟಿಷ್‌ ಏರ್‌ಕ್ರಾಫ್ಟ್‌ ಕಾರ್ಪೊರೇಷನ್ ನ ಅಂಗವಾಯಿತು. ಕಾನ್ಕಾರ್ಡ್‌ ಬಿಡಿಭಾಗಗಳನ್ನು ಬ್ರಿಟಿಷ್‌ ಮತ್ತು ಫ್ರೆಂಚ್‌ ಕೈಗಾರಿಕೆಗಳಲ್ಲಿ ತಯಾರಿಸಲಾಯಿತು. ಇವುಗಳನ್ನು ಫ್ರಾನ್ಸ್‌ನ ಟೂಲೂಸ್‌ ಮತ್ತು ಇಂಗ್ಲೆಂಡ್‌ನ ಫಿಲ್ಟನ್‌ನಲ್ಲಿರುವ ಅಂತಿಮ ಜೋಡಣಾ ಘಟಕಗಳಿಗೆ ರವಾನಿಸಲಾಯಿತು. ವಿಮಾನದ ಮಧ್ಯ ಶರೀರಕಟ್ಟು ಮತ್ತು ಮಧ್ಯದ ರೆಕ್ಕೆಗಳನ್ನು ಫ್ರಾನ್ಸ್‌ನಲ್ಲಿ ತಯಾರಿಸಲಾಯಿತು, ವಿಮಾನದ ಮೂಗುಭಾಗ, ವಿಮಾನದ ಹಿಂಭಾಗದ ಶರೀರಕಟ್ಟು, ಬಾಲ, ರೆಕ್ಕೆ ತುದಿಗಳನ್ನು ಬ್ರಿಟನ್‌ನಲ್ಲಿ ತಯಾರಿಸಲಾಯಿತು. ವಿಮಾನದ ಒಲಿಂಪಸ್‌ 593 ಇಂಜಿನ್‌ ತಯಾರಿಕೆಯನ್ನು ಫಿಲ್ಟನ್‌ನ ರೋಲ್ಸ್‌-ರಾಯ್ ಹಾಗೂ ಪ್ಯಾರಿಸ್‌ನ ಉದ್ದಿಮೆಗಳಿಗೆ ಹಂಚಲಾಯಿತು. ಫ್ರೆಂಚ್‌ ಉದ್ದಿಮೆಯು ಪರೀಕ್ಷಾ ಹಾರಾಟ ನಡೆಸಿ ಐದು ವಾರಗಳ ನಂತರ, 1969ರ ಏಪ್ರಿಲ್‌ 9ರಂದು ಬ್ರಿಟಿಷ್‌ ಕಾನ್ಕಾರ್ಡ್‌ ಪ್ರಯೋಮಾದರಿಯು ಮೊದಲ ಉಡ್ಡಯನವನ್ನು ಫಿಲ್ಟನ್‌ನಿಂದ ಫೇರ್‌ವರ್ಡ್‌ ತನಕ ನಡೆಸಿತು.
2003ರಲ್ಲಿ ಬ್ರಿಟಿಷ್ ಏರ್ವೇಸ್‌ ಮತ್ತು ಏರ್‌ ಫ್ರಾನ್ಸ್‌ ಈ ವಿಮಾನದ ಹಾರಾಟವನ್ನು ಕೊನೆಗೊಳಿಸಲು ನಿರ್ಧರಿಸಿ, ವಿಮಾನಗಳನ್ನು ವಿಶ್ವದಾದ್ಯಂತ ಹಲವು ಸ್ಥಳಗಳಿಗೆ ಕಳುಹಿಸಲಾಯಿತು. 2003ರ ನವೆಂಬರ್‌ 26ರಂದು, ಕಾನ್ಕಾರ್ಡ್‌ ವಿಮಾನವು ತನ್ನ ಅಂತಿಮ ಕಾನ್ಕಾರ್ಡ್‌ ಹಾರಾಟ ನಡೆಸಿ, ಫಿಲ್ಟನ್‌ ವಿಮಾನ ನಿಲ್ದಾಣಕ್ಕೆ ಮರಳಿತು. ಮುಂಬರುವ ವಿಮಾನ ವಸ್ತುಪ್ರದರ್ಶನಾಲಯದಲ್ಲಿ ಕಾಯಂ ಪ್ರಧಾನವಸ್ತುವಾಗಿ ಅಲ್ಲಿ ಇರಿಸಲಾಗುವುದು. ಈ ವಸ್ತು ಪ್ರದರ್ಶನಾಲಯದಲ್ಲಿ ಪ್ರಸ್ತುತ ಬ್ರಿಸ್ಟಲ್‌ ಏರೋ ಸಂಗ್ರಹವೂ ಸೇರಿದೆ. ಇದರಲ್ಲಿ ಬ್ರಿಸ್ಟಲ್‌ ಬ್ರಿಟನ್ನಿಯಾ ವಿಮಾನವೂ ಒಳಗೊಂಡಿದೆ.
ಬ್ರಿಸ್ಟಲ್‌ನಲ್ಲಿ ಸ್ಥಳೀಯ ರಾಜಕೀಯ ಸಕ್ರಿಯತೆಯ ಸಂಪ್ರದಾಯವಿದೆ. ಪ್ರಮುಖ ರಾಜಕೀಯ ವ್ಯಕ್ತಿಗಳು ಬ್ರಿಸ್ಟಲ್‌ ಮೂಲದವರಾಗಿದ್ದಾರೆ. 1774ರಿಂದ ಆರು ವರ್ಷಗಳ ಕಾಲ ಬ್ರಿಸ್ಟಲ್‌ ಕ್ಷೇತ್ರದ ಸಂಸತ್ ಸದಸ್ಯರಾಗಿದ್ದ ಎಡ್ಮಂಡ್‌ ಬರ್ಕ್‌ ತಾವು ತಮ್ಮ ಕ್ಷೇತ್ರದ ಹಿತಾಸಕ್ತಿ ರಕ್ಷಣೆಯ ಪ್ರಾತಿನಿಧ್ಯಕ್ಕಿಂತ ಹೆಚ್ಚಾಗಿ ಮೊದಲಿಗೆ ಸಂಸತ್ ಸದಸ್ಯ ಎಂದು ಪ್ರತಿಪಾದಿಸಿದ್ದು ಹೆಸರು ಪಡೆದಿದೆ. ಮಹಿಳಾ ಹಕ್ಕುಗಳ ಪರ ಹೋರಾಟಗಾರ್ತಿ ಎಮೆಲಿನ್‌ ಪೆಥಿಕ್‌-ಲಾರೆನ್ಸ್‌ ಬ್ರಿಸ್ಟಲ್‌ನಲ್ಲಿ ಜನಿಸಿದ್ದರು. ಹಿರಿಯ ಎಡ-ಪಂಥೀಯ ರಾಜಕಾರಣಿ ಟೊನಿ ಬೆನ್‌ ಅಗ್ನೇಯ ಬ್ರಿಸ್ಟಲ್ ಸಂಸತ್‌ ಕ್ಷೇತ್ರವನ್ನು 1950ರಿಂದ 1983ರ ತನಕ ಪ್ರತಿನಿಧಿಸಿದರು. ಬ್ರಿಟಿಷ್‌ ಆಮ್ನಿಬಸ್‌ ಕಂಪನಿ ಕಪ್ಪು ವರ್ಣೀಯ ಬಸ್‌ ಚಾಲಕರು ಮತ್ತು ನಿರ್ವಾಹಕರನ್ನು ನೇಮಿಸಿಕೊಳ್ಳಲು ನಿರಾಕರಿಸಿದ್ದನ್ನು ಖಂಡಿಸಿ, 1963ರಲ್ಲಿ ನಗರದ ಬಸ್‌ಗಳ ಬಹಿಷ್ಕಾರ ಪ್ರತಿಭಟನೆ ನಡೆಸಲಾಯಿತು.
ಈ ಬಹಿಷ್ಕಾರದಿಂದಾಗಿ ಯುನೈಟೆಡ್‌ ಕಿಂಗ್ಡಮ್‌ನಲ್ಲಿ ಜನಾಂಗೀಯತೆ ಸಂಬಂಧ ಕಾಯಿದೆಯನ್ನು 1965ರಲ್ಲಿ ರೂಪಿಸಿ ಜಾರಿಗೊಳಿಸಲು ಪ್ರಭಾವ ಬೀರಿತು.
ನಗರದಲ್ಲಿ 1980ರ ದಶಕದಲ್ಲಿನ ಮೊದಲ ಗಲಭೆ ಸಂಭವಿಸಿತು. ಸೇಂಟ್ ಪಾಲ್ಸ್‌ನಲ್ಲಿ, ಬಹಳಷ್ಟು ಆಫ್ರಿಕಾ-ಕೆರಿಬಿಯನ್‌ ಮೂಲದ ಜನರ ಗುಂಪು ವರ್ಣಭೇದ ನೀತಿ, ಪೊಲೀಸ್‌ ದೌರ್ಜನ್ಯ ಹಾಗೂ ತಮ್ಮ ಸಾಮಾಜಿಕ ಮತ್ತು ಆರ್ಥಿಕ ಸ್ಥಿತಿಗತಿಗಳ ವಿರುದ್ಧ ತೀವ್ರ ಅಸಮಾಧಾನ ವ್ಯಕ್ತಪಡಿಸಿ ದಂಗೆಯೆದ್ದಿತು. ಇದೇ ರೀತಿಯ ಗಲಭೆಗಳು ಯುನೈಟೆಡ್‌ ಕಿಂಗ್ಡಮ್‌ನ ಉದ್ದಗಲಕ್ಕೂ ಹಬ್ಬಿತು. 2005ರಲ್ಲಿ ಬ್ರಿಸ್ಟಲ್‌ ನಗರಕ್ಕೆ ಫೇರ್‌ಟ್ರೇಡ್‌ ಸಿಟಿ ಎಂಬ ಸ್ಥಾನಮಾನ ನೀಡಿದಾಗನ್ಯಾಯಸಮ್ಮತ ವಹಿವಾಟು ವಿಷಯಗಳಿಗೆ ನೀಡಿದ ಸ್ಥಳೀಯ ಬೆಂಬಲಕ್ಕೆ ಮನ್ನಣೆ ನೀಡಲಾಯಿತು.
ಬ್ರಿಸ್ಟಲ್‌ ಕೌನ್ಸಿಲ್ 35 ನಗರವಿಭಾಗಗಳನ್ನು ಪ್ರತಿನಿಧಿಸುವ 70 ಜನ ಕೌನ್ಸಿಲರ್‌ಗಳನ್ನು ಹೊಂದಿದೆ. ಪ್ರತಿ ನಗರವಿಭಾಗಕ್ಕೆ ಇಬ್ಬರು ಕೌನ್ಸಿಲರುಗಳ ಮೂಲಕ ಮೂರನೇ ಒಂದರಷ್ಟು ಆಯ್ಕೆಯಾಗುತ್ತಾರೆ. ಪ್ರತಿಯೊಬ್ಬ ಸದಸ್ಯರ ಅವಧಿ ನಾಲ್ಕು ವರ್ಷ. ಯಾವುದೇ ನಗರವಿಭಾಗದಲ್ಲಿ ಇಬ್ಬರೂ ಕೌನ್ಸಿಲರುಗಳು ಒಂದೇ ಸಮಯಕ್ಕೆ ಚುನಾವಣೆಗೆ ನಿಲ್ಲುವುದಿಲ್ಲ. ಇದರ ಫಲವಾಗಿ, ನಗರವಿಭಾಗಗಳ ಪೈಕಿ ಮೂರನೇ ಎರಡಷ್ಟು ಪ್ರತಿ ಚುನಾವಣೆಯಲ್ಲಿ ಕೌನ್ಸಿಲರುಗಳು ಚುನಾಯಿತರಾಗುತ್ತಾರೆ.
ಕೌನ್ಸಿಲ್ಯು ಬಹಳ ದೀರ್ಘಕಾಲದಿಂದ ಲೇಬರ್‌ ಪಾರ್ಟಿಯ ಪ್ರಾಬಲ್ಯದಿಂದ ಕೂಡಿದೆ. ಆದರೆ ಇತ್ತೀಚೆಗೆ ನಗರದಲ್ಲಿ ಲಿಬರಲ್‌ ಡೆಮೊಕ್ರ್ಯಾಟ್ಸ್‌ ಬಲಿಷ್ಠರಾಗಿ ಬೆಳೆದಿದ್ದಾರೆ. 2005ರಲ್ಲಿ ನಡೆದ ಚುನಾವಣೆಗಳಲ್ಲಿ ಅದು ದೊಡ್ಡ ಪಕ್ಷವಾಗಿ ಕೌನ್ಸಿಲ್ಯಲ್ಲಿ ಅಲ್ಪಮತದ ನಿಯಂತ್ರಣವನ್ನು ಹೊಂದಿತು. 2007ರಲ್ಲಿ, ಲೇಬರ್‌ ಮತ್ತು ಕನ್ಸರ್ವೇಟಿವ್‌ ಪಕ್ಷಗಳ ಮೈತ್ರಿಕೂಟವು ಜತೆಗೂಡಿ ಲಿಬರಲ್‌ ಡೆಮೊಕ್ರ್ಯಾಟ್ ಪಕ್ಷವನ್ನು ‌ಚುನಾವಣೆಯಲ್ಲಿ ಪರಾಭವಗೊಳಿಸಿದ ಫಲವಾಗಿ, ಲೇಬರ್‌ ಪಕ್ಷವು ಅಲ್ಪಬಹುಮತದಲ್ಲಿ ಕೌನ್ಸಿಲ್ ಆಡಳಿತ ನಡೆಸಿತು ಹಾಗು ಹೆಲೆನ್‌ ಹಾಲೆಂಡ್‌ ಕೌನ್ಸಿಲ್ ಮುಖ್ಯಸ್ಥರಾದರು.
2009ರ ಫೆಬ್ರವರಿ ತಿಂಗಳಲ್ಲಿ, ಲೇಬರ್‌ ಪಕ್ಷವು ರಾಜೀನಾಮೆ ನೀಡಿತು. ಲಿಬರಲ್‌ ಡೆಮೊಕ್ರ್ಯಾಟ್‌ ಪಕ್ಷವು ತಮ್ಮದೇ ಅಲ್ಪ ಬಹುಮತದೊಂದಿಗೆ ಅಧಿಕಾರ ವಹಿಸಿಕೊಂಡಿತು. 2009ರ ಜೂನ್‌ 4ರಂದು ನಡೆದ ಕೌನ್ಸಿಲ್ ಚುನಾವಣೆಗಳಲ್ಲಿ, ಲಿಬರಲ್ ಡೆಮೊಕ್ರ್ಯಾಟ್‌ಗಳು ನಾಲ್ಕು ಸ್ಥಾನಗಳಲ್ಲಿ ಜಯಗಳಿಸಿ, ಮೊದಲ ಬಾರಿಗೆ ಕೌನ್ಸಿಲ್ಯ ಮೇಲೆ ಸಂಪೂರ್ಣ ನಿಯಂತ್ರಣ ಹೊಂದಿತು. ಲಿಬರಲ್‌ ಡೆಮೊಕ್ರ್ಯಾಟ್‌ ಕೌನ್ಸಿಲರ್ ಕ್ರಿಸ್‌ ಡೇವಿಸ್‌ ನಗರದ ಮಹಾಪೌರರಾಗಿದ್ದಾರೆ.
ಗುಲಾಮಗಿರಿ ರದ್ದತಿವಾದಿ ಥಾಮಸ್‌ ಕ್ಲಾರ್ಕ್ಸನ್‌ ಇಲ್ಲಿ ಗುಲಾಮ ವಹಿವಾಟಿನ ಕುರಿತು ಮಾಹಿತಿ ಸಂಗ್ರಹಿಸಿದ್ದನು.
ಇಂಗ್ಲೆಂಡ್‌ ದೇಶದ ದಕ್ಷಿಣ ಭಾಗದಲ್ಲಿರುವ ಬ್ರಿಸ್ಟಲ್‌ ಯುನೈಟೆಡ್‌ ಕಿಂಗ್ಡಮ್‌ನ ಅತಿ ಬೆಚ್ಚಗಿನ ನಗರಗಳಲ್ಲಿ ಒಂದು. ಇಲ್ಲಿನ ವಾರ್ಷಿಕ ಸರಾಸರಿ ಉಷ್ಣಾಂಶ 10.2-12 .
ನಗರವು ಮೆಂಡಿಪ್‌ ಹಿಲ್ಸ್‌ ಇಂದ ಆಂಶಿಕವಾಗಿ ರಕ್ಷಿತವಾಗಿದ್ದು, ಸೆವರ್ನ್‌ ನದಿಮುಖ ಮತ್ತು ಬ್ರಿಸ್ಟಲ್‌ ಕಡಲ್ಗಾಲುವೆಗಳಿಗೆ ಒಡ್ಡಿಕೊಂಡಿದೆ. ಇಲ್ಲಿನ ಮಳೆಯು ವಾರ್ಷಿಕವಾಗಿ 741-1,060 ಮಿಮೀ ಆಗಿದ್ದು, ರಾಷ್ಟ್ರೀಯ ಸರಾಸರಿಗೆ ಸಮನಾಗಿದೆ. ಇಡೀ ವರ್ಷವೂ ಮಳೆಯಾಗುತ್ತದೆ. ಆದರೂ, ಶರತ್ಕಾಲ ಮತ್ತು ಚಳಿಗಾಲ ಅತಿ ಆರ್ದ್ರತೆಯುಳ್ಳ ಋತುಗಳಾಗಿವೆ. ಅಟ್ಲಾಂಟಿಕ್‌ ಸಾಗರವು ಬ್ರಿಸ್ಟಲ್‌ನ ಹವಾಮಾನದ ಮೇಲೆ ಪ್ರಭಾವ ಬೀರುತ್ತದೆ. ಇಡೀ ವರ್ಷ ಸರಾಸರಿ ಉಷ್ಣಾಂಶವನ್ನು ಶೀತಲ ಮಟ್ಟಕ್ಕಿಂತಲೂ ಹೆಚ್ಚಿನ ಮಟ್ಟದಲ್ಲಿಯೇ ಕಾಯ್ದುಕೊಂಡು ಹೋಗುತ್ತದೆ. ಆದರೂ ಚಳಿಗಾಲದಲ್ಲಿ ಉಂಟಾಗುವ ಶೀತಗಾಳಿಯಿಂದಾಗಿ ಹಿಮ ಆವರಿಸುತ್ತದೆ. ನವೆಂಬರ್‌ ತಿಂಗಳ ಮಧ್ಯದಿಂದ ಏಪ್ರಿಲ್ ತಿಂಗಳ ಮಧ್ಯಭಾಗದವರೆಗೂ ಮಂಜು ಬೀಳಬಹುದು, ಆದರೂ ಈ ಸಂಭವ ಅಪರೂಪ. ಬೇಸಿಗೆ ಕಾಲದಲ್ಲಿ ವಾತಾವರಣವು ಶುಷ್ಕವಾಗಿರುತ್ತದೆ. ಬಿಸಿಲು, ಮಳೆ ಮತ್ತು ಮೋಡಗಳ ಪ್ರಮಾಣದಲ್ಲಿ ವ್ಯತ್ಯಾಸವಿರುತ್ತದೆ. ವಸಂತ ಋತುವು ಸ್ಥಿರವಾಗಿರದೆ ವ್ಯತ್ಯಾಸಗಳಾಗಬಹುದು. ಕೆಲವೊಮ್ಮೆ ಚಳಿಗಾಲದ ಹವಾಮಾನ ಮತ್ತು ಬೇಸಿಗೆಯ ಬಿಸಿಲನ್ನೂ ತಂದೊಯ್ಯಬಹುದು.
ಬ್ರಿಸ್ಟಲ್‌ ಸುಣ್ಣಕಲ್ಲು ಹೇರಳವಾಗಿರುವ ಪ್ರದೇಶದಲ್ಲಿದೆ. ಸುಣ್ಣಕಲ್ಲು ಪ್ರದೇಶವು ದಕ್ಷಿಣದಲ್ಲಿರುವ ಮೆಂಡಿಪ್‌ ಹಿಲ್ಸ್‌ನಿಂದ ಈಶಾನ್ಯದಲ್ಲಿರುವ ಕಾಟ್ಸ್‌ವೊಲ್ಡ್ಸ್‌ ತನಕ ಹಬ್ಬಿದೆ.
ಏವನ್‌ ಮತ್ತು ಪ್ರೋಮ್‌ ನದಿಗಳು ಈ ಸುಣ್ಣಕಲ್ಲನ್ನು ಕಡಿದು ಇದರಡಿಯಲ್ಲಿರುವ ಜೇಡಿಮಣ್ಣಿನ ಮೂಲಕ ಹಾದುಹೋಗುತ್ತದೆ. ಇದರಿಂದಾಗಿ ಬ್ರಿಸ್ಟಲ್‌ನ ಸ್ವಾಭಾವಿಕ ಬೆಟ್ಟಗುಡ್ಡಗಳುಳ್ಳ ಭೂಚಿತ್ರಣ ನಿರ್ಮಾಣವಾಗಿದೆ. ಏವನ್‌ ನದಿಯು ಪೂರ್ವದಲ್ಲಿರುವ ಬಾತ್‌ ನಗರದಿಂದ, ಪ್ರವಾಹದ ಮಟ್ಟಸ ಪ್ರದೇಶಗಳು ಹಾಗೂ, ನಗರವು ಅಭಿವೃದ್ಧಿಯಾಗುವ ಮುಂಚೆ ಇದ್ದ ಜೌಗು ಪ್ರದೇಶಗಳ ಮೂಲಕ ಹರಿಯುತ್ತದೆ. ಪಶ್ಚಿಮಕ್ಕೆ ಹರಿಯುತ್ತ, ಏವನ್‌ ನದಿಯು ಸುಣ್ಣಕಲ್ಲನ್ನು ಕಡಿದು ಏವನ್‌ ಗಾರ್ಜ್‌ ಎಂಬ ನದಿ ಹರಿಯುವ ಕಮರಿ ರಚಿಸಿದೆ. ಕೊನೆಯ ಹಿಮಯುಗದ ನಂತರ ಇದು ಆಂಶಿಕವಾಗಿ ಹಿಮದ ಕರಗಿದ ನೀರಿನಿಂದ ಬೆಂಬಲಿತವಾಗಿದೆ. ಈ ಕಮರಿಯು ಬ್ರಿಸ್ಟಲ್‌ ಬಂದರಿಗೆ ರಕ್ಷಣೆ ನೀಡುವಲ್ಲಿ ನೆರವಾಗುತ್ತದೆ. ನಗರದ ಅಭಿವೃದ್ಧಿಗಾಗಿ ಇಲ್ಲಿ ಬಂಡೆ ಒಡೆಯುವ ಚಟುವಟಿಕೆ ನಡೆಯುತ್ತಿದೆ. ಕಮರಿಯನ್ನು ಆವರಿಸಿರುವ ದಿ ಡೌನ್ಸ್‌ ಮತ್ತು ಲೀ ವುಡ್ಸ್‌ ಎಂಬ ಭೂಪ್ರದೇಶಗಳನ್ನು ಅಭಿವೃದ್ಧಿಯಿಂದ ರಕ್ಷಿಸಲಾಗಿದೆ. ಕಮರಿ ಮತ್ತು ಏವನ್‌ ನದಿಮುಖವು, ನೆರೆಯ ಉತ್ತರ ಸಾಮರ್ಸೆಟ್‌ನೊಂದಿಗೆ‌ ಈ ಕೌಂಟಿಯ ಗಡಿಯನ್ನು ರಚಿಸಿದೆ. ನದಿಯು ಏವನ್‌ಮೌತ್‌ನಲ್ಲಿ ಸೆವರ್ನ್‌ ನದಿಮುಖದೊಳಗೆ ಹರಿಯುತ್ತದೆ. ನಗರದ ಉತ್ತರ ಭಾಗದಲ್ಲಿರುವ ಬ್ಲೇಯ್ಸ್‌ ಕ್ಯಾಸ್ಲ್ ಎಸ್ಟೇಟ್‌ನಲ್ಲಿ ಇನ್ನೊಂದು ಕಮರಿಯಿದೆ.
ಎರಡನೆಯ ಮಹಾಯುದ್ಧದಲ್ಲಿ ಸಂಭವಿಸಿದ ಬ್ರಿಸ್ಟಲ್‌ ಬ್ಲಿಟ್ಜ್‌ನಲ್ಲಿ ಲುಫ್ಟ್‌ವಾಫ್‌ ಬಾಂಬ್‌ ದಾಳಿಯ ಪರಿಣಾಮವಾಗಿ ಬ್ರಿಸ್ಟಲ್‌ನ ನಗರ ಕೇಂದ್ರಕ್ಕೆ ತೀವ್ರ ಹಾನಿಯಾಯಿತು. ಸೇತುವೆ ಮತ್ತು ಕೋಟೆಯ ಹತ್ತಿರವಿರುವ ಮೂಲ ಕೇಂದ್ರ ವ್ಯಾಪಾರ ಕ್ಷೇತ್ರವು ಇಂದು ಒಂದು ಸ್ಮಾರಕ ಉದ್ಯಾನವನವಾಗಿದೆ. ಇದರಲ್ಲಿ ಬಾಂಬ್‌ ದಾಳಿಯಲ್ಲಿ ಹಾಳಾದ ಎರಡು ಇಗರ್ಜಿಗಳು ಮತ್ತು ಕೋಟೆಯ ಕೆಲ ಅವಶೇಷಗಳನ್ನು ಕಾಣಬಹುದು. ಸನಿಹದಲ್ಲಿರುವ, ಬಾಂಬ್ ದಾಳಿಗೆ ಗುರಿಯಾದ ಸೇಂಟ್‌ ನಿಕಾಲಸ್‌ ಎಂಬ ಮತ್ತೊಂದು ಇಗರ್ಜಿಯನ್ನು ಪುನಃ ನಿರ್ಮಿಸಿ, ವಸ್ತುಪ್ರದರ್ಶನಾಲಯವಾಗಿ ಪರಿವರ್ತಿಸಲಾಗಿದೆ.ಸೇಂಟ್‌ ಮೇರಿ ರೆಡ್‌ಕ್ಲಿಫ್‌ನ ಎತ್ತರದ ದೇವಪೀಠಕ್ಕಾಗಿ ವಿಲಿಯಮ್‌ ಹೊಗರ್ಥ್‌ 1756ರಲ್ಲಿ ಚಿತ್ರಿಸಿದ ಮೂರಂಕಣ ಕಲಾಕೃತಿಯು ಇದರಲ್ಲಿದೆ. ಸುಮಾರು 1760ರಲ್ಲಿ ನೆಲಸಮವಾದ ನಗರದ ಗೋಡೆಗಳ ಲಾಫರ್ಡ್ಸ್‌ ದ್ವಾರದಿಂದ ಪಡೆದ ಆರ್ನೋಸ್ ಕೊರ್ಟ್‌ ಟ್ರಯಂಫಲ್‌ ಆರ್ಚ್‌ನಲ್ಲಿದ್ದ ಮೊದಲನೆಯ ಕಿಂಗ್‌ ಎಡ್ವರ್ಡ್‌ ಹಾಗೂ ಮೂರನೆಯ ಕಿಂಗ್‌ ಎಡ್ವರ್ಡ್‌ರ ಪ್ರತಿಮೆಗಳನ್ನು ಸ್ಥಳಾಂತರಿಸಿ ಈ ಪ್ರದರ್ಶನಾಲಯದಲ್ಲಿಡಲಾಗಿದೆ. ಜೊತೆಗೆ, ಬ್ರಿಸ್ಟಲ್‌ ಕ್ಯಾಸ್ಲ್‌ನ ಶಿಲ್ಪಿ ರಾಬರ್ಟ್‌, ಹಾಗೂ ನಗರದ ಕೋಟೆಯ ಗೋಡೆಗಳ ನಿರ್ಮಾಪಕ ಕೂಟೆನ್ಸಸ್‌ನ ಬಿಷಪ್‌ ಜಿಯೊಫ್ರಿ ಡಿ ಮಾಂಟ್‌‌ಬ್ರೇರನ್ನು ನಿರೂಪಿಸುವ 13ನೆಯ ಶತಮಾನದ ಮೂರ್ತಿಗಳನ್ನು ಸಹ ಇಲ್ಲಿ ಪ್ರದರ್ಶನಕ್ಕಿಡಲಾಗಿದೆ.
ಷೈರ್‌ಹ್ಯಾಂಪ್ಟನ್‌ ಮತ್ತು ಸೇಂಟ್‌ ಆನ್ಸ್‌ನಲ್ಲಿ ಪತ್ತೆಯಾದ ಸುಮಾರು 60,000 ವರ್ಷಗಳಷ್ಟು ಹಿಂದಿನ ಕಾಲದ ಪುರಾತತ್ವ ಅವಶೇಷಗಳು ಪುರಾತನ ಶಿಲಾಯುಗದಿಂದಲೂ ಬ್ರಿಸ್ಟಲ್‌ನಲ್ಲಿ ಮಾನವ ಚಟುವಟಿಕೆ ನಡೆಯುತ್ತಿದ್ದುದಕ್ಕೆ ಸಾಕ್ಷ್ಯ ಒದಗಿಸಿದೆ.
ನಗರದ ಬಳಿ ಏವನ್‌ ಗಾರ್ಜ್‌ ಬದಿಯಲ್ಲಿರುವ ಲೀ ವುಡ್ಸ್‌ ಮತ್ತು ಕ್ಲಿಫ್ಟನ್‌ ಡೌನ್‌ ಹಾಗೂ ಹೆನ್ಬರಿ ಹತ್ತಿರ ಕಿಂಗ್ವೆಸ್ಟನ್‌ ಹಿಲ್‌ನಲ್ಲಿ ಕಬ್ಬಿಣ ಯುಗ ಕಾಲದ ಬೆಟ್ಟದ ಮೇಲಿನ ಕೋಟೆಗಳಿವೆ.
ಈಗ ಸೀ ಮಿಲ್ಸ್ ಎಂದು ಹೆಸರುಪಡೆದಿರುವ ಇದು‌ ರೋಮನ್‌ ರಸ್ತೆಯ ಮೂಲಕ ಬಾತ್‌ನೊಂದಿಗೆ ಸಂಪರ್ಕ ಹೊಂದಿದೆ. ಇನ್ನೊಂದು ವಸಾಹತು ಇಂದಿನ ಇನ್ಸ್‌ ಕೋರ್ಟ್‌ ಬಳಿಯಿದೆ. ಈ ಪ್ರದೇಶದುದ್ದಕ್ಕೂ ಪ್ರತ್ಯೇಕವಾದ ರೋಮನ್‌ ವಿಲ್ಲಾಗಳು ಮತ್ತು ಸಣ್ಣ ರೋಮನ್‌ ಕೋಟೆಗಳು ಮತ್ತು ವಸಾಹತುಗಳಿದ್ದವು.
ಬ್ರಿಗ್‌ಸ್ಟೋ 11ನೆಯ ಶತಮಾನದ ಆರಂಭದಿಂದಲೂ ಆಸ್ತಿತ್ವದಲ್ಲಿದ್ದು, ನಾರ್ಮನ್‌ ಜನರ ಆಳ್ವಿಕೆಯಲ್ಲಿ ದಕ್ಷಿಣ ಇಂಗ್ಲೆಂಡ್‌ನಲ್ಲೇ ಅತಿ ಭದ್ರ ಕೋಟೆಗಳಲ್ಲಿ ಒಂದನ್ನು ಹೊಂದಿತ್ತು.
ರಾಬರ್ಟ್‌ ಫಿಟ್ಜ್‌ಹಾರ್ಡಿಂಗ್‌ 1140ರಲ್ಲಿ ಸಂಸ್ಥಾಪಿಸಿದ ಮುಂಚಿನಸೇಂಟ್‌ ಆಗಸ್ಟೀನ್‌ ಅಬ್ಬೆಯು ಬ್ರಿಸ್ಟಲ್‌ ಪ್ರಧಾನ ಇಗರ್ಜಿಯಾಯಿತು. ಸಾಂಪ್ರದಾಯಿಕವಾಗಿ, ಪಟ್ಟಣವು ನಗರ ಎಂದು ಸ್ಥಾನಮಾನಪಡೆಯುವುದಕ್ಕೆ ಇದು ಸಮನಾಗಿದೆ. 1640ರ ದಶಕದ ಕಾಲಾವಧಿಯಲ್ಲಿ ನಡೆದ ಇಂಗ್ಲಿಷ್‌ ಅಂತರ್ಯುದ್ಧ ಸಮಯದಲ್ಲಿ, ರಾಯಲಿಸ್ಟ್‌ ಸೇನಾ ಪಡೆಯು, ರಾಯಲ್‌ ಫೊರ್ಟ್‌ ಎಂಬ ನಗರದ ಕೊನೆಯ ಸಂಸದೀಯ ಭದ್ರಕೋಟೆಗೆ ಮುತ್ತಿಗೆ ಹಾಕಿ ಜಯಿಸಿದ ನಂತರ, ಬ್ರಿಸ್ಟಲ್‌ನ್ನು ಕೈವಶ ಮಾಡಿಕೊಂಡಿತು.
ಬ್ರಿಸ್ಟಲ್‌ ಸಿಟಿ ಮ್ಯೂಸಿಯಮ್‌ ಮತ್ತು ಆರ್ಟ್‌ ಗ್ಯಾಲರಿಯಲ್ಲಿ ನೈಸರ್ಗಿಕ ಇತಿಹಾಸ, ಪುರಾತತ್ತ್ವ ಶಾಸ್ತ್ರ, ಸ್ಥಳೀಯ ಗಾಜಿನ ವಸ್ತುಗಳು, ಚೀನೀ ಪಿಂಗಾಣಿ ವಸ್ತುಗಳು ಮತ್ತು ಇತರೆ ಕಲಾಕೃತಿಗಳನ್ನು ಪ್ರದರ್ಶನಕ್ಕಿಡಲಾಗಿವೆ. ಸಂರಕ್ಷಿಸಲಾದ ಹಡಗುಕಟ್ಟೆ ಯಂತ್ರಗಳನ್ನು ಹೊಂದಿರುವ ಬ್ರಿಸ್ಟಲ್‌ ಕೈಗಾರಿಕಾ ವಸ್ತುಪ್ರದರ್ಶನಾಲಯವನ್ನು ಪುನರ್ನಿರ್ಮಾಣ ಕಾರ್ಯಕ್ಕಾಗಿ ಅಕ್ಟೋಬರ್‌ 2006ರಲ್ಲಿ ಮುಚ್ಚಲಾಯಿತು. 2011ರಲ್ಲಿ ಬ್ರಿಸ್ಟಲ್‌ ವಸ್ತುಪ್ರದರ್ಶನಾಲಯ ಎಂಬ ಹೆಸರಿನಲ್ಲಿ ಪುನಾರಂಭಿಸುವ ಯೋಜನೆ ಹಾಕಿಕೊಂಡಿದೆ. ನಗರ ವಸ್ತುಪ್ರದರ್ಶನಾಲಯವು ಇನ್ನೂ ಮೂರು ಸಂರಕ್ಷಿತ ಐತಿಹಾಸಿಕ ಭವನಗಳನ್ನು ನಿರ್ವಹಿಸುತ್ತದೆ: ಟ್ಯೂಡರ್‌ ರೆಡ್‌ ಲಾಡ್ಜ್‌, ಜಾರ್ಜಿಯನ್‌ ಹೌಸ್‌ ಮತ್ತು ಬ್ಲೇಯ್ಸ್‌ ಕ್ಯಾಸ್ಲ್‌ ಹೌಸ್‌. ಬಳಕೆಯಲ್ಲಿರದ ಹಡಗುಕಟ್ಟೆಯ ಉಗ್ರಾಣಗಳಲ್ಲಿರುವ ವಾಟರ್ಷೆಡ್‌ ಮೀಡಿಯಾ ಸೆಂಟರ್‌ ಮತ್ತು ಅರ್ನಾಲ್ಫಿನಿ ಸಂಪುಟಗಳಲ್ಲಿ ಸಮಕಾಲೀನ ಕಲೆ, ಛಾಯಾಚಿತ್ರ ಮತ್ತು ಸಿನೇಮಾ ಪ್ರದರ್ಶಿಸಲಾಗುತ್ತದೆ. ನಗರದ ಅತಿ ಹಳೆಯ ಚಿತ್ರ ಸಂಪುಟವು ಕ್ಲಿಫ್ಟನ್‌ನಲ್ಲಿರುವ ರಾಯಲ್‌ ವೆಸ್ಟ್‌ ಆಫ್‌ ಇಂಗ್ಲೆಂಡ್‌ ಅಕ್ಯಾಡೆಮಿಯಲ್ಲಿದೆ.
ಪಟ್ಟಣದ ಸುತ್ತುಗೊಡೆಯಾಚೆ, ಮೂಲ ಬ್ರಿಸ್ಟಲ್‌ ಸೇತುವೆ ಪಕ್ಕದಲ್ಲಿ, ಫ್ರೋಮ್‌ ಮತ್ತು ಏವನ್‌ ನದಿಗಳ ಮೂಲ ಸಂಗಮ ಸ್ಥಳದ ಸುತ್ತಲ ಪ್ರದೇಶದಲ್ಲೇ ಈ ಬಂದರು 11ನೆಯ ಶತಮಾನದಲ್ಲಿ ಅಭಿವೃದ್ಧಿ ಹೊಂದಲಾರಂಭಿಸಿತು. 12ನೆಯ ಶತಮಾನದಲ್ಲಿ ಬ್ರಿಸ್ಟಲ್‌ ಪ್ರಮುಖ ಬಂದರಾಗಿತ್ತು. ಇಂಗ್ಲೆಂಡ್‌ ಜತೆ ಐರ್ಲೆಂಡ್‌ನ ವ್ಯಾಪಾರದ ಬಹಳಷ್ಟು ಭಾಗವನ್ನು ಈ ಬಂದರು ನಿಭಾಯಿಸಿತು. 1247ರಲ್ಲಿ, ಹೊಸ ಕಲ್ಲಿನ ಸೇತುವೆಯನ್ನು ನಿರ್ಮಿಸಲಾಯಿತು. 1760ರ ದಶಕದ ಕಾಲಾವಧಿಯಲ್ಲಿ, ಈ ಕಲ್ಲಿನ ಸೇತುವೆ ಬದಲಿಗೆ ಪ್ರಸಕ್ತದ ಬ್ರಿಸ್ಟಲ್‌ ಸೇತುವೆ ನಿರ್ಮಿಸಲಾಯಿತು.
ಈ ಪಟ್ಟಣಕ್ಕೆ ಸುತ್ತಮುತ್ತಲ ಹೊರವಲಯ ಪ್ರದೇಶಗಳನ್ನು ವ್ಯಾಪ್ತಿಗೆ ಸೇರಿಸಿಕೊಂಡು 1373ರಲ್ಲಿ ತನ್ನ ಅರ್ಹತೆಯಲ್ಲೇ ಒಂದು ಕೌಂಟಿಯೆಂದೆನಿಸಿತು. ಈ ಅವಧಿಯಲ್ಲಿ ಬ್ರಿಸ್ಟಲ್‌ ಹಡಗು ನಿರ್ಮಾಣ ಮತ್ತು ಉತ್ಪಾದನೆಯ ಕೇಂದ್ರವಾಯಿತು. ಹಲವು ಸಾಗರೋತ್ತರ ಯಾತ್ರೆಗಳಿಗೆ ಬ್ರಿಸ್ಟಲ್‌ ಆರಂಭ ಸ್ಥಳವಾಗಿತ್ತು. ಇದರಲ್ಲಿ ಪ್ರಮುಖವಾಗಿ 1497ರಲ್ಲಿ ಜಾನ್‌ ಕೆಬಟ್‌ ಉತ್ತರ ಅಮೆರಿಕಾ ಶೋಧನಾ ಯಾತ್ರೆ ಆರಂಭಿಸಿದ್ದು ಬ್ರಿಸ್ಟಲ್‌ನಿಂದಲೇ.
ಪ್ರಮುಖ ಬಂದರಾಗಿರುವ ಬ್ರಿಸ್ಟಲ್‌ ನಗರವು ಸರಕು ವಹಿವಾಟಿನಲ್ಲಿ ದೀರ್ಘಾವಧಿಯ ಇತಿಹಾಸ ಹೊಂದಿದೆ, ಮೂಲತಃ ಉಣ್ಣೆ ಬಟ್ಟೆಗಳ ರಫ್ತುಗಳು ಹಾಗೂ ಮೀನು, ವೈನ್‌, ಧಾನ್ಯ ಮತ್ತು ಹೈನು ಉತ್ಪನ್ನಗಳು, ಆನಂತರ ತಂಬಾಕು, ಉಷ್ಣವಲಯ ಮೂಲದ ಹಣ್ಣುಗಳು ಮತ್ತು ತೋಟದ ಸರಕುಗಳ ಆಮದು ಈ ಬಂದರಿನ ಮೂಲಕ ಸಾಗುತ್ತಿತ್ತು. ಇಂದು ಮೋಟಾರ್‌ ವಾಹನಗಳು, ಧಾನ್ಯಗಳು, ನಾಟಾ, ತಾಜಾ ಉತ್ಪನ್ನಗಳು ಮತ್ತು ಪೆಟ್ರೊಲಿಯಮ್‌ ಉತ್ಪನ್ನಗಳು ಆಮದಾಗುತ್ತವೆ. ಮೂಲತಃ ಒಪ್ಪಂದಗಳನ್ನು ವೈಯಕ್ತಿಕವಾಗಿ ಆಧಾರದ ಮೇಲೆ ಮಾಡಲಾಗುತ್ತಿತ್ತು. ಕಾರ್ನ್‌ ಸ್ಟ್ರೀಟ್‌ನಲ್ಲಿ ದಿ ಎಕ್ಸ್‌ಚೇಂಜ್‌ ಸುತ್ತಲಿನ ಮುಂಚಿನ ವಹಿವಾಟು ಪ್ರದೇಶದಲ್ಲಿ ಹಾಗೂ ನಿರ್ದಿಷ್ಟವಾಗಿ, 'ದಿ ನೇಲ್ಸ್' ಎನ್ನಲಾದ ಕಂಚಿನ ವಹಿವಾಟು ಮೇಜುಗಳಲ್ಲಿ ನಡೆಸಲಾಗುತ್ತಿದ್ದವು. ಇದನ್ನು ಆಗಾಗ್ಗೆ ' ' ಎಂಬ ಉಕ್ತಿಯ ಮೂಲವೆಂದು ಉಲ್ಲೇಖಿಸಲಾಗಿದೆ, ಇದರ ಅರ್ಥ, ತಕ್ಷಣದ ಪಾವತಿ. ಆದರೆ, ನೇಲ್ ಗಳನ್ನು ಅಳವಡಿಸುವ ಮುಂಚೆಯೇ ಈ ಉಕ್ತಿಯು ಬಳಕೆಯಲ್ಲಿತ್ತು ಎಂಬುದರ ಸಂಭವ ಹೆಚ್ಚು.
ಬ್ರಿಸ್ಟಲ್ ಈ ವಲಯದಲ್ಲಿ ಅತಿದೊಡ್ಡ ಸಾಂಸ್ಕೃತಿಕ, ಉದ್ಯೋಗ ಮತ್ತು ಶೈಕ್ಷಣಿಕ ಕೇಂದ್ರವಾಗಿದೆ. ನಗರದ ಆರಂಭಿಕ ದಿನಗಳಿಂದಲೂ ಇದರ ಏಳ್ಗೆಯು ಸಮುದ್ರದೊಂದಿಗೆ ಸಂಬಂಧ ಹೊಂದಿದೆ. ವಾಣಿಜ್ಯ ಉದ್ದೇಶದ ಬ್ರಿಸ್ಟಲ್‌ ಬಂದರು ಮೂಲತಃ ನಗರ ಕೇಂದ್ರವಾಗಿತ್ತು. ನಂತರ ಇದನ್ನು ಏವನ್ಮೌತ್‌ನಲ್ಲಿರುವ ಸೆವರ್ನ್‌ ನದೀಮುಖಕ್ಕೆ ವರ್ಗಾಯಿಸಲಾಯಿತು. ರಾಯಲ್‌ ಪೋರ್ಟ್‌ಬ್ಯುರಿ ಡಾಕ್‌ ನಗರದ ಗಡಿಯ ಪಶ್ಚಿಮ ಬದಿಯಲ್ಲಿದೆ. ಇನ್ನಷ್ಟು ಇತ್ತೀಚೆಗಿನ ವರ್ಷಗಳಲ್ಲಿ ಅರ್ಥಿಕತೆಯು ಕ್ರಿಯಾತ್ಮಕ ಮಾಧ್ಯಮ, ವಿದ್ಯುನ್ಮಾನ ಮತ್ತು ಅಂತರಿಕ್ಷಯಾನ ಉದ್ದಿಮೆಗಳನ್ನು ಅವಲಂಬಿಸಿದೆ. ನಗರ ಕೇಂದ್ರದ ಹಡಗುಕಟ್ಟೆಗಳನ್ನು ಪರಂಪರೆ ಮತ್ತು ಸಂಸ್ಕೃತಿಯ ಕೇಂದ್ರಗಳನ್ನಾಗಿ ಪುನಶ್ಚೇತನಗೊಳಿಸಲಾಗಿದೆ. ಜಗತ್ತಿನಲ್ಲಿ ಬ್ರಿಸ್ಟಲ್‌ ಎಂಬ ಹೆಸರಿನ ಇನ್ನೂ 34 ಇತರೆ ಜನನಿಬಿಡ ಸ್ಥಳಗಳಿವೆ. ಇವುಗಳಲ್ಲಿ ಬಹಳಷ್ಟು ಅಮೆರಿಕಾ ಸಂಯುಕ್ತ ಸಂಸ್ಥಾನಗಳಲ್ಲಿದೆ, ಜೊತೆಗೆ, ಪೆರು, ಕೆನಡಾ, ಜಮೈಕಾ ಮತ್ತು ಕೋಸ್ಟ ರಿಕಾ ದೇಶಗಳಲ್ಲಿವೆ. ಇವೆಲ್ಲವೂ ಸಹ ಬಹುಶಃ ಮೂಲ ನಗರದ ಹೆಸರನ್ನು ನೆನಪಿಸುತ್ತವೆ.
ಬ್ರಿಸ್ಟಲ್‌ನ ಆರ್ಥಿಕತೆಯು ಮುಂಚಿನಂತೆ ಬ್ರಿಸ್ಟಲ್‌ ಬಂದರನ್ನು ಅವಲಂಬಿಸಿಲ್ಲ. ಹಡಗಿನ ಮೂಲಕ ಸರಕು ಸಾಗಾಣಿಕೆಯ ಪ್ರಮಾಣವು ಹೆಚ್ಚಾದ ಫಲವಾಗಿ, ಬ್ರಿಸ್ಟಲ್‌ ಬಂದರನ್ನು 1870ರ ದಶಕದಲ್ಲಿ ಹಂತ-ಹಂತವಾಗಿ ಏವನ್‌ ನದಿಮುಖದಲ್ಲಿರುವ ಏವನ್ಮೌತ್‌ ಹೊಸ ಹಡಗುಕಟ್ಟೆಗಳು ಹಾಗೂ 1977ರಲ್ಲಿ ರಾಯಲ್‌ ಪೋರ್ಟ್‌ಬ್ಯೂರಿ ಹಡಗುಕಟ್ಟೆಗೆ ಸ್ಥಳಾಂತರಿಸಲಾಯಿತು. ನಗರವು ಗೆ ಕಾರುಗಳನ್ನು ದೊಡ್ಡ ಪ್ರಮಾಣದಲ್ಲಿ ಆಮದು ಮಾಡಿಕೊಳ್ಳುತ್ತದೆ. 1991ರಲ್ಲಿ ಬಂದರನ್ನು ಗುತ್ತಿಗೆಯ ಮೇಲೆ ನೀಡಲಾಗಿನಿಂದಲೂ, £330 ದಶಲಕ್ಷ ಹಣದ ಹೂಡಿಕೆಯಾಗಿದೆ ಮತ್ತು ವಾರ್ಷಿಕ ಟನ್‌ಮಾನ ಪ್ರಮಾಣವು 3.9 ದಶಲಕ್ಷ ಲಾಂಗ್‌ ಟನ್‌ಗಳಿಂದ 11.8 ದಶಲಕ್ಷ ಲಾಂಗ್‌ಟನ್‌ಗಳಷ್ಟಕ್ಕೆ ಹೆಚ್ಚಿತು. ತಂಬಾಕು ವ್ಯಾಪಾರ ಮತ್ತು ಸಿಗರೇಟ್‌ ತಯಾರಿಕೆಯು ಈಗ ಸ್ಥಗಿತಗೊಂಡಿದೆ. ಆದರೆ ಹಾರ್ವೀಸ್‌ ಮತ್ತು ಆವೆರಿ ಉದ್ದಿಮೆಗಳು ವೈನ್‌ ಮತ್ತು ಮದ್ಯದ್ರಾವಣಗಳ ಆಮದನ್ನು ಮುಂದುವರೆಸುತ್ತಿವೆ.
1155ರಲ್ಲಿ ಬ್ರಿಸ್ಟಲ್‌ ರಾಜಮನೆತನದ ಸನ್ನದು ಸ್ವೀಕರಿಸಿತು ಹಾಗೂ 1373ರಲ್ಲಿ ಕೌಂಟಿ ಸ್ಥಾನಮಾನವನ್ನು ನೀಡಲಾಯಿತು. ಹದಿಮೂರನೆಯ ಶತಮಾನದಿಂದ, ಅರ್ಧ ಸಹಸ್ರಮಾನದ ಕಾಲ, ತೆರಿಗೆ ಸ್ವೀಕಾರದ ವಿಚಾರದಲ್ಲಿ ಲಂಡನ್‌ ನಂತರ ಬ್ರಿಸ್ಟಲ್, ಯಾರ್ಕ್‌ ಮತ್ತು ನಾರ್ವಿಚ್‌ಒಂದಿಗೆ‌ ಅತ್ಯುತ್ತಮ ಮೂರು ಇಂಗ್ಲಿಷ್‌ ನಗರಗಳಲ್ಲಿ ಒಂದಾಗಿತ್ತು. ನಂತರ, 18ನೆಯ ಶತಮಾನದ ಅಪರಾರ್ಧದಲ್ಲಿ ಕೈಗಾರಿಕಾ ಕ್ರಾಂತಿ ನಡೆದಾಗ ಲಿವರ್ಪೂಲ್‌, ಬರ್ಮಿಂಗ್ಹ್ಯಾಮ್‌ ಮತ್ತು ಮ್ಯಾಂಚೆಸ್ಟರ್‌ ನಗರಗಳು ತ್ವರಿತ ಅಭಿವೃದ್ಧಿ ಹೊಂದಿದವು. ಬ್ರಿಸ್ಟಲ್‌ ಗಡಿಯಲ್ಲಿ ಸಾಮರ್ಸೆಟ್‌ ಮತ್ತು ಗ್ಲೌಸೆಸ್ಟರ್ಷೈರ್‌ ಕೌಂಟಿಗಳಿವೆ. ಜೊತೆಗೆ ಅಗ್ನೇಯ ಹಾಗೂ ಉತ್ತರ ದಿಕ್ಕುಗಳಲ್ಲಿ ಕ್ರಮವಾಗಿ ಬಾತ್‌ ಮತ್ತು ಗ್ಲೌಸೆಸ್ಟರ್‌ ಎಂಬ ಐತಿಹಾಸಿಕ ನಗರಗಳ ಸಮೀಪವಿದೆ. ನಗರವನ್ನು ಏವನ್‌ ನದಿಯ ತೀರದ ಸುತ್ತಲೂ ನಿರ್ಮಿಸಲಾಗಿದೆ. ಸೆವೆರ್ನ್‌ ನದೀಮುಖದಲ್ಲಿ ಬಹಳ ಕಿರಿದಾದ ಕಡಲತೀರವಿದೆ. ಇದು ಬ್ರಿಸ್ಟಲ್‌ ಕಡಲ್ಗಾಲುವೆಯೊಳಗೆ ಹರಿಯುತ್ತದೆ.
2004ರ ಇಸವಿಯಲ್ಲಿ, ಬ್ರಿಸ್ಟಲ್‌ನ £9.439 ಶತಕೋಟಿಯಷ್ಟಿತ್ತು, ಗ್ಲೌಸೆಸ್ಟರ್ಷೈರ್‌, ವಿಲ್ಟ್‌ಷೈರ್‌ ಮತ್ತು ಉತ್ತರ ಸಮರ್ಸೆಟ್‌ನ ಸಂಯುಕ್ತ £44.098 ಶತಕೋಟಿಯಷ್ಟಿತ್ತು. ತಲಾವಾರು £23,962 ಆಗಿದ್ದು, ಈ ನಗರವು ಇಡೀ ಯುನೈಟೆಡ್‌ ಕಿಂಗ್ಡಮ್‌ಗಿಂತಲೂ ಹೆಚ್ಚು ಶ್ರೀಮಂತವಾಗಿತ್ತು. ರಾಷ್ಟ್ರೀಯ ಸರಾಸರಿಗಿಂತಲೂ 40% ಹೆಚ್ಚಾಗಿತ್ತು. ಲಂಡನ್‌ ಮತ್ತು ನಾಟಿಂಗ್ಹ್ಯಾಮ್‌ ನಂತರ ಬ್ರಿಸ್ಟಲ್ ಇಂಗ್ಲೆಂಡ್‌ನಲ್ಲೇ‌ ಮೂರನೆಯ ಅತಿ ಹೆಚ್ಚು ತಲಾವಾರು ಹೊಂದಿರುವ ನಗರ ಹಾಗೂ, ಲಂಡನ್, ಎಡಿನ್ಬರ್ಗ್‌, ಗ್ಲ್ಯಾಸ್ಗೋ, ಬೆಲ್ಫಾಸ್ಟ್‌ ಮತ್ತು ನಾಟಿಂಗ್ಹ್ಯಾಮ್‌ ನಗರಗಳ ನಂತರ ಯುನೈಟೆಡ್ ಕಿಂಗ್ಡಮ್‌ನಲ್ಲಿ ಐದನೆಯ ಅತಿ ಹೆಚ್ಚು ತಲಾವಾರು ಹೊಂದಿರುವ ನಗರವಾಗಿದೆ. 2007ರ ಮಾರ್ಚ್‌ ತಿಂಗಳಲ್ಲಿ, ನೈಋತ್ಯ ವಲಯದಲ್ಲಿ 4.0% ಹಾಗೂ ಇಂಗ್ಲೆಂಡ್‌ನಲ್ಲಿ 5.5%ಗೆ ಹೋಲಿಸಿದರೆ, ಬ್ರಿಸ್ಟಲ್‌ನ ನಿರುದ್ಯೋಗ ಪ್ರಮಾಣವು 4.8%ರಷ್ಟಿತ್ತು.
ಅಂತರಿಕ್ಷಯಾನ ಉದ್ದಿಮೆಯು ಸ್ಥಳೀಯ ಆರ್ಥಿಕತೆಯ ಪ್ರಮುಖ ವಿಭಾಗವಾಗಿದೆ.
ಮಾರ್ಕೊನಿ ಎಲೆಕ್ಟ್ರಾನಿಕ್‌ ಸಿಸ್ಟಮ್ಸ್‌ ಮತ್ತು ಬಿಎಇ ವಿಲೀನಗೊಂಡು ರಚನೆಯಾದ ಬಿಎಇ ಸಿಸ್ಟಮ್ಸ್‌, (ಸ್ವತಃ ಬಿಎಇ ಉದ್ದಿಮೆಯು ಬಿಎಸಿ, ಹಾಕರ್‌ ಸಿಡಲೆ ಮತ್ತು ಸ್ಕಾಟಿಷ್‌ ಏವಿಯೇಷನ್‌ ವಿಲೀನವಾಗಿ ರಚನೆಯಾದದ್ದು); ಏರ್ಬಸ್‌ ಮತ್ತು ರೊಲ್ಸ್‌-ರಾಯ್ಸ್‌ - ಇವೆಲ್ಲಾ ಉದ್ದಿಮೆಗಳೂ ಫಿಲ್ಟನ್‌ನಲ್ಲಿ ನೆಲೆಗೊಂಡಿವೆ. ಸನಿಹದಲ್ಲಿರುವ ವೆಸ್ಟ್‌ ಆಫ್‌ ಇಂಗ್ಲೆಂಡ್‌ ವಿಶ್ವವಿದ್ಯಾನಿಲಯದಲ್ಲಿ ಅಂತರಿಕ್ಷಯಾನ ಇಂಜಿನಿಯರಿಂಗ್‌ ಪ್ರಮುಖ ಸಂಶೋಧನಾ ಕ್ಷೇತ್ರವಾಗಿದೆ. ಬಿಸಿ-ಗಾಳಿ ಬಲೂನ್‌ ತಯಾರಿಸುವ ಉದ್ದಿಮೆ ಕ್ಯಾಮೆರಾನ್‌ ಬಲೂನ್ಸ್‌ ನಗರದಲ್ಲಿರುವ ಇನ್ನೊಂದು ಪ್ರಮುಖ ಅಂತರಿಕ್ಷಯಾನ ಉದ್ದಿಮೆಯಾಗಿದೆ. ನಗರದಲ್ಲಿ ಪ್ರತಿವರ್ಷ ಆಗಸ್ಟ್‌ ತಿಂಗಳಲ್ಲಿ ಬ್ರಿಸ್ಟಲ್‌ ಅಂತರರಾಷ್ಟ್ರೀಯ ಬಲೂನ್‌ ಫೀಸ್ಟಾ ಆಯೋಜಿತವಾಗುತ್ತದೆ. ಇದು ಯುರೋಪ್‌ನ ಅತಿದೊಡ್ಡ ಬಿಸಿ-ಗಾಳಿಯ ಬಲೂನ್‌ ಕಾರ್ಯಕ್ರಮವಾಗಿದೆ.
ಹೌಸ್‌ ಆಫ್‌ ಕಾಮನ್ಸ್‌ನಲ್ಲಿನ ಬ್ರಿಸ್ಟಲ್‌ ಕ್ಷೇತ್ರಗಳು ನೆರೆಹೊರೆಯ ಆಡಳಿತಗಳ ಗಡಿಯಾಚೆ ವ್ಯಾಪಿಸಿವೆ. ನಗರವು - ಬ್ರಿಸ್ಟಲ್‌ ಪಶ್ಚಿಮ, ಪೂರ್ವ, ದಕ್ಷಿಣ, ವಾಯವ್ಯ ಮತ್ತು ಕಿಂಗ್ಸ್‌ವುಡ್ಗಳಾಗಿ ವಿಭಜನೆಯಾಗಿದೆ. ನಾರ್ಥ್‌ವಾನ್‌ ಸಹ ಕೆಲವು ಹೊರವಲಯಗಳನ್ನು ವ್ಯಾಪಿಸಿದೆ. ಆದರೆ ಆಡಳಿತದ ಕೌಂಟಿಯ ಯಾವುದೇ ಅಂಗವನ್ನು ವ್ಯಾಪಿಸಿಲ್ಲ. ಇತ್ತೀಚೆಗೆ 2010ರ ಮೇ ತಿಂಗಳಲ್ಲಿ ನಡೆದ ಸಾರ್ವತ್ರಿಕ ಚುನಾವಣೆಯಲ್ಲಿ, ಕೌಂಟಿ ವ್ಯಾಪ್ತಿಗೆ ಹೊಂದಿಕೊಳ್ಳುವಂತೆ ಗಡಿಗಳನ್ನು ಮರುಹೊಂದಿಸಲಾಯಿತು. ಕಿಂಗ್ಸ್‌ವುಡ್ ಇಂದು ಯಾವುದೇ ಕೌಂಟಿಯನ್ನು ವ್ಯಾಪಿಸಿಲ್ಲ. ಜೊತೆಗೆ ನೂತನ ಫಿಲ್ಟನ್‌ ಮತ್ತು ಬ್ರ್ಯಾಡ್ಲೆ ಸ್ಟೋಕ್‌ ಕ್ಷೇತ್ರವು ದಕ್ಷಿಣ ಗ್ಲೌಸೆಸ್ಟರ್ಷೈರ್‌ನಲ್ಲಿರುವ ಹೊರವಲಯಗಳನ್ನು ಒಳಗೊಂಡಿದೆ. ಸಂಸದ್‌ ಸದಸ್ಯ ರ ಪೈಕಿ ಇಬ್ಬರು ಲೇಬರ್‌, ಒಬ್ಬ ಲಿಬರಲ್‌ ಡೆಮೊಕ್ರ್ಯಾಟ್‌ ಹಾಗೂ ಮೂವರು ಕನ್ಸರ್ವೇಟಿವ್‌ ಪಕ್ಷದ ಸದಸ್ಯರಿದ್ದಾರೆ.
ಇದರಿಂದಾಗಿ ಈ ನಗರವು ಇಂಗ್ಲೆಂಡ್‌ನ ಆರನೆಯ ಅತಿ ಹೆಚ್ಚು ಜನಸಂಖ್ಯೆಯುಳ್ಳ ನಗರ ಹಾಗೂ ಒಂಬತ್ತನೆಯ ಅತಿ ಹೆಚ್ಚು ಜನಸಂಖ್ಯೆಯುಳ್ಳ ಪಟ್ಟಣ ಪ್ರದೇಶವಾಗಿದೆ.
ರಲ್ಲಿ, ಇದು ಏಳನೆಯ ಅತಿ ಹೆಚ್ಚು ಜನಸಂಖ್ಯೆ ಹೊಂದಿರುವ ಇಂಗ್ಲಿಷ್‌ ಜಿಲ್ಲೆಯಾಗಿದೆ.
ಹದಿನೈದನೆಯ ಶತಮಾನದಿಂದಲೂ, ಬ್ರಿಸ್ಟಲ್‌ನ ಬೆಸ್ತರು ನ್ಯೂಫೌಂಡ್ಲೆಂಡ್‌ನ ಗ್ರ್ಯಾಂಡ್‌ ಬ್ಯಾಂಕ್ಸ್‌ನಲ್ಲಿ ಮೀನುಗಾರಿಕೆ ಚಟುವಟಿಕೆಗಳಲ್ಲಿ ತೊಡಗಿದ್ದರು. ಹದಿನೇಳನೆಯ ಶತಮಾನದಲ್ಲಿ ಅವರು ಹೆಚ್ಚಿನ ಸಂಖ್ಯೆಯಲ್ಲಿ ನ್ಯೂಫೌಂಡ್ಲೆಂಡ್‌ನಲ್ಲೇ ಖಾಯಂ ಆಗಿ ಬೀಡುಬಿಟ್ಟು, ಬ್ರಿಸ್ಟಲ್ಸ್‌ ಹೋಪ್‌ ಮತ್ತು ಕೂಪರ್ಸ್‌ ಕೋವ್‌ನಲ್ಲಿ ವಸಾಹತು ಸ್ಥಾಪಿಸಿದರು. ಬ್ರಿಸ್ಟಲ್‌ ದೃಢ ಕಡಲ ಸಂಪರ್ಕ ಹೊಂದಿದ್ದು, ನಗರದಲ್ಲಿ ಕಡಲ ಸುರಕ್ಷೆಯು ಪ್ರಮುಖ ವಿಚಾರವಾಗಿತ್ತು. ಹತ್ತೊಂಬತ್ತನೆಯ ಶತಮಾನದಲ್ಲಿ, 'ನಾವಿಕನ ಮಿತ್ರ' ಸ್ಯಾಮುಯಲ್‌ ಪ್ಲಿಮ್ಸಾಲ್‌ ಸಾಗರಗಳನ್ನು ಸುರಕ್ಷಿತಗೊಳಿಸಲು ಅಭಿಯಾನ ನಡೆಸಿದನು. ಹಡಗುಗಳಲ್ಲಿ ಸಾಮರ್ಥ್ಯಕ್ಕಿಂತ ಹೆಚ್ಚು ಸರಕು ತುಂಬಿಸಿರುವುದನ್ನು ನೋಡಿ ಆತನಿಗೆ ಆಘಾತವಾಗಿತ್ತು. ಹಡಗುಗಳಿಗೆ ಪ್ಲಿಮ್ಸಾಲ್‌ ಗೆರೆ ಕಡ್ಡಾಯವಾಗಿ ಹಾಕಿಸುವಲ್ಲಿ ಸಫಲನಾದ.
ಬ್ರಿಸ್ಟಲ್‌ನಲ್ಲಿ 51 ಗ್ರೇಡ್‌ ಪಟ್ಟಿಯಾದ ಕಟ್ಟಡಗಳು, 500 ಗ್ರೇಡ್‌ * ಹಾಗೂ 3800ಕ್ಕಿಂತಲೂ ಹೆಚ್ಚು ಗ್ರೇಡ್‌ ಕಟ್ಟಡಗಳಿವೆ. ಈ ಕಟ್ಟಡಗಳೆಲ್ಲವೂ ಮಧ್ಯಯುಗೀಯದಿಂದ ಹಿಡಿದು 21ನೆಯ ಶತಮಾನದ ತನಕದ ವರೆಗೆ ವಿವಿಧ ರೀತಿಯ ವಾಸ್ತುಶೈಲಿಗಳಲ್ಲಿ ನಿರ್ಮಿತವಾಗಿವೆ. 19ನೆಯ ಶತಮಾನದ ಮಧ್ಯದಲ್ಲಿ, ನಗರಕ್ಕೆ ಅಪೂರ್ವವಾಗಿರುವ ಬ್ರಿಸ್ಟಲ್‌ ಬೈಝಾಂಟೀನ್‌ ಎಂಬ ವಾಸ್ತುಶೈಲಿಯನ್ನು ವಿನ್ಯಾಸಿಸಲಾಯಿತು. ಈ ಶೈಲಿಯಲ್ಲಿ ನಿರ್ಮಿಸಲಾದ ಹಲವು ಭವನಗಳು ಇಂದಿಗೂ ಉಳಿದುಕೊಂಡಿವೆ. ಯುನೈಟೆಡ್‌ ಕಿಂಗ್ಡಮ್‌ನ ವಾಸ್ತುಶೈಲಿಯ ಬಹಳಷ್ಟು ಅವಧಿಗಳಿಗೆ ಸೇರಿದ ಕಟ್ಟಡಗಳು ಬ್ರಿಸ್ಟಲ್‌ ನಗರದಾದ್ಯಂತ ಕಾಣಬಹುದಾಗಿವೆ. ಕೋಟೆಯ ರಕ್ಷಣೆಯಿರುವ ನಗರ ಮತ್ತು ಕೋಟೆಯ ಉಳಿದಿರುವ ಅಂಶಗಳು ಮಧ್ಯಯುಗೀನ ಯುಗಕ್ಕೆ ಸೇರಿದ್ದಾಗಿದೆ. ಜೊತೆಗೆ 12ನೆಯ ಶತಮಾನ ಅಥವಾ ಈಚೆಗೆ ಸೇರಿದ ಕೆಲವು ಇಗರ್ಜಿಗಳು ಈ ಕಾಲಕ್ಕೆ ಸೇರಿವೆ.
ಬ್ರಿಸ್ಟಲ್‌ ವಿಶ್ವವಿದ್ಯಾನಿಲಯ ಪದವೀಧರರ ಪೈಕಿ ಯಕ್ಷಿಣಿಗಾರ ಮತ್ತು ಮನೋವೈಜ್ಞಾನಿಕ ಮಾಯಾವಾದಿ ಡೆರೆನ್‌ ಬ್ರೌನ್‌ ; ಹಾಸ್ಯಸಾಹಿತಿ ಕ್ರಿಸ್‌ ಮಾರಿಸ್‌ ; ಸ್ಪೇಸ್ಡ್‌ , ಷಾನ್ ಆಫ್‌ ದಿ ಡೆಡ್‌ ಮತ್ತು ಹಾಟ್‌ ಫಜ್ ನ ಸೈಮನ್‌ ಪೆಗ್‌ ಮತ್ತು ನಿಕ್‌ ಫಾಸ್ಟ್‌ ; ಹಾಗೂ ಲಿಟ್ಲ್‌ ಬ್ರಿಟನ್‌ ಖ್ಯಾತಿಯ ಮ್ಯಾಟ್‌ ಲ್ಯೂಕಾಸ್‌ ಮತ್ತು ಡೇವಿಡ್ ವಿಲಿಯಮ್ಸ್. ಹಾಲಿವುಡ್‌ ನಟ ಕ್ಯಾರಿ ಗ್ರ್ಯಾಂಟ್‌ ಬ್ರಿಸ್ಟಲ್‌ನಲ್ಲಿ ಜನಿಸಿದ್ದರು; ಪ್ಯಾಟ್ರಿಕ್‌ ಸ್ಟೀವರ್ಟ್‌, ಜೇನ್‌ ಲಪೊಟೇರ್‌, ಪೀಟ್‌ ಪೊಸ್ಲೆಟ್ವೇಟ್‌, ಜೆರೆಮಿ ಐರನ್ಸ್‌, ಗ್ರಿಟಾ ಸ್ಯಾಚಿ, ಮಿರಾಂಡಾ ರಿಚರ್ಡ್ಸನ್‌, ಹೆಲೆನ್‌ ಬ್ಯಾಕ್ಸೆಂಡೇಲ್‌, ಡೇನಿಯಲ್‌ ಡೇ-ಲೂಯಿಸ್‌ ಮತ್ತು ಜೀನ್‌ ವಿಲ್ಡರ್‌ಬ್ರಿಸ್ಟಲ್‌ ಓಲ್ಡ್‌ ವಿಕ್‌ ಥಿಯೆಟರ್‌ ಸ್ಕೂಲ್‌ನಲ್ಲಿ ತಮ್ಮ ಕಲೆಯನ್ನು ಕಲಿತ ಹಲವು ನಟರ ಪೈಕಿ ಸೇರಿದ್ದಾರೆ.
ಇಪ್ಪತ್ತನೆಯ ಶತಮಾನದಲ್ಲಿ, ನಗರದಿಂದ ಪ್ರವಾಹ ದಿಕ್ಕಿನಲ್ಲಿ, ಏವನ್ಮೌತ್‌ ಡಾಕ್ಸ್ ಮತ್ತು ರಾಯಲ್‌ ಪೊರ್ಟ್‌ಬ್ಯೂರಿ ಡಾಕ್‌‌ಗೆ ಸೇರಿದ ಧಕ್ಕೆ ಗಳನ್ನು ತೆಗೆದಿದ್ದರಿಂದಾಗಿ ಇತ್ತೀಚಿನ ದಶಕಗಳಲ್ಲಿ ಹಳೆಯ ಕೇಂದ್ರೀಯ ಹಡಗುಕಟ್ಟೆ ಪ್ರದೇಶದ ಪುನರಾಭಿವೃದ್ಧಿಗೆ ಅವಕಾಶ ನೀಡಿದೆ. ಆದರೂ, ಹಡಗುಕಟ್ಟೆಗಳ ಮುಂದುವರಿದ ಅಸ್ತಿತ್ವವು ಅಪಾಯದಲ್ಲಿತ್ತು, ಏಕೆಂದರೆ ಇದನ್ನು ಆಸ್ತಿಪಾಸ್ತಿ ಎಂದು ಪರಿಗಣಿಸುವ ಬದಲಾಗಿ ಒಂದು ಪರಿತ್ಯಕ್ತ ಕೈಗಾರಿಕಾ ಸ್ಥಳ ಎಂದು ಭಾವಿಸಲಾಗಿತ್ತು. ಆದರೂ, 1996ರಲ್ಲಿ ಹಡಗುಕಟ್ಟೆಗಳ ಸುತ್ತಮುತ್ತಲೂ ಮೊಟ್ಟಮೊದಲ ಇಂಟರ್ನ್ಯಾಷನಲ್‌ ಫೆಸ್ಟಿವಲ್‌ ಆಫ್‌ ದಿ ಸೀನ ಆಯೋಜನೆಯಿಂದಾಗಿ ಹಡಗುಕಟ್ಟೆಯ ಪ್ರದೇಶವು ತನ್ನ ಹೊಸ ವಿರಾಮ ಸ್ಥಳದ ಪಾತ್ರದಲ್ಲಿ ನಗರದ ಮುಖ್ಯಲಕ್ಷಣವಾಗಿ ದೃಢಪಟ್ಟಿತು.